text:
Menya zimwe mumpamvu zituma urugo rwawe rukomera…
Mu minsi mike ishize, umwe mu bakunzi bacu yatugejeje ho icifuzo abaza impamvu zituma ingo (Familles) zimwe zikomeza kugira ibibazo bitandukanye. Nyuma yo kutugeza ho iki gitekerezo, ubuyobozi bwa ”Imurenge.com” twakoze ubushakashatsi bwo kumenya neza impamvu zibitera, hamwe no gutorera umuti ibi bibazo. Ibyo bibazo nabyo n’ibi:
1. Kuki abagize ingo baziburiyemo amahoro?
2. Ni iki cozana amahoro mungo?
1. Kuki abagize ingo baziburiramo amahoro?
Mbere yo gusubiza kuri iki kibazo, reka tubanze twerekane urugo ico arico. Bibliya ijambo ry’Imana ritubwira ko urugo ari ubuturo cangwa se ikibanza Imana yahaye umuntu kugira ngo agituremo, ahantu Imana ihora imusura. Birosanuye ko muri ico kibanza ari ho umuntu aza ahora yerekera Imana ibibazo bye kugira ngo Imana ibikemure. Muri make iri n’ihuriro ry’Imana n’umuntu. Itangiriro 2. Imana imaze rero gushira bariya bantu murugo rwayo nkuko yabishatse, Satani ibagirira ishari irabavangira, niko n’ingo za none Satani akomeje kuzivangira. Kuko Satani adapfa kandi ntasaze, uwagiriye Adamu na Eva ishari, niwe ukomeje kurigirira n’ababakomokaho bose. Satani uyu rero ntakangwa ngo uyu yarize cangwa ngo aratunze, agerageza bose.
2. Ni iki cozana amahoro mungo?
Imana yazanishije amahoro kubwo gutanga umwana wayo Yesu Kristo mubantu. Satani ni umwanzi w’ibyiza byose. Amaze gucumuza umuntu wambere, Yesu Kristo yahise atubera intsinzi kubwo amaraso ye y’igiciro. Iyo dutewe cangwa dufite ibibazo twitabaza cangwa dutabaza Yesu kandi tukamwisunga kugira ngo abidufashemo. Impamvu rero ibibazo bidakemuka mungo, ni uko abazigize badakenera kumwihambaza. Iyo bamurarika kubikemura arabikora, kandi iyo batabikenera bigumaho ndetse bikarushaho kugwira. Kuko intego ya Satani nugusambura, ariko Yesu yaje gusenya ibirindiro byose bya Satani. 1 Yohana 3:8.
NB: mubushakashatsi twakoze burerekana yuko urugo rugizwe n’amashiga atatu, ariyo:
1. Yesu Kristo: Iyo abarugize bamenye kwisunga Yesu, hanyuma urugo rwabo bakarumuharira nk’Umwami n’Umukiza, ubwo ararutegeka rukaba amahoro.
2. Mbabarira: iyo ukosheye undi wese hagati y’abagize urugo amenye icaha yakoze, hanyuma akagisabira imbabazi. Ubwo amahoro araboneka.
3. Ndakubabariye: iyo umwe muri aba bagize urugo asabye imbabazi kumakosa yakoreye abandi, hanyuma nabo bakorosha imitima, bakamubabarira. Amahoro araboneka.
– Waba wifuza kutwandikira?… Ufite igitekerezo, andika ubutumwa bwawe kuri admin@imurenge.com.


c: text/html

text:
"Erega ubutumwa bwiza ntibunkoza isoni: kuko ari imbaraga y’Imana ihesha uwizera wese gukizwa, uhereye ku Muyuda ukageza ku Mugiriki" Abaroma 1:16
Imbaraga umuntu yakira iyo amaze kwakira ubutumwa bwiza, bwa mbere ni imbaraga zihesha uwizera wese gukizwa, imbaraga za kabiri ni imbaraga zihesha uwizera wese kwezwa. Imbaraga za gatatu ni izaha abantu gukorera Imana, imbaraga z’uburyo bwa kane tugiye kuvugaho ni izizamura itorero.
Iyo tuvuze itorero, ntuhite wumva aho uteranire. Iriya ni imiryango ya gikristo turererwamo ariko itorero rya Kristo rizwi n’Imana. Ntabwo rigaragara n’amaso, rimwe na rimwe hari igihe abashumba bakabya bakavuga ngo iri ni ryo torero, utarisengeramo ntabwo azajya mu i Juru. Ariko ni ukwishuka gukomeye, itorero rya Kristo riri mu ibanga, icyakora hari abanyamatorero cyangwa abanyamadini bari mu itorero ry’Imana ariko ushobora kuba mu idini ariko utari mu itorero rya Kristo Yesu.
Yesu azaza gutwara itorero, aha nagira ngo mbibutse ko nta kintu kizabuza Yesu kugaruka. Imishinga yawe ntizabuza Yesu kugaruka, nubwo waba usigaje icyumweru kimwe ngo urongore/urongorwe, ntibizabuza Yesu kugaruka, umushahara wawe wageze kuri konte ntibizabuza Yesu kugaruka.
Nk’uko byari bimeze mu minsi ya Nowa ninako bizagenda mu kugaruka k’Umwana w’umuntu: Bararongoraga, bararongorwaga. Bubakaga amazu bakora ibintu byose, umwuzure urabatungura! No kuza kwa Yesu ni ko bizamera yarabivuze.
Bazaba bazamura amayetaje, amato azaba ari mu nyanja, imodoka zizaba zigenda mu muhanda, hamwe hazaba ari kumanywa ahandi ari nijoro. Ubuzima buzaba bukomeje ku isi bamwe bazaba bacuruza, abandi bazaba bajya kurangura, hari n’abazaba barimo gukora ibyaha uwo mwanya, gahunda zikomeje hose ku isi, impanda ivuge abera bazamuke. Izo mbaraga zizamura itorero ni imbaraga zidasanzwe, ni imbaraga zahinduye umuntu akaba afite ubusabane na Kristo Yesu hanyuma zizamure itorero.
Nagira ngo mbibutse ko hari imbaraga z’isi zigerageza gutsikamira abantu b’Imana, na Danyeri yarabivuze ngo’ Mu gihe cy’imperuka imbaraga z’abera zizamenagurwa’. Tugeze mu gihe imbaraga z’abera zirimo ziramenagurwa ku buryo ushobora gushaka umukiranutsi bukarinda bwira utaramubona! Kugira ngo ubone umuntu wera imbuto z’umwuka, kugira ngo umubone bigeze igihe bikomeye bitewe n’uko abantu benshi ari abaherekeza b’umugeni batari abageni.
Murabizi ko ubukwe butahwa n’abantu 2000 umugeni ari umwe, iyo bageze mu rugo Pale na Malene bose barataha hagasigara umukwe n’umugeni gusa. Abantu benshi ni abaherekeza b’abandi: None se niba korari irimo abantu 100 abageni ari batanu mu tekereza ko bazivugiriza gitari bakanaririmba? Ntabwo bishoboka!
Abantu benshi ni abaherekeza b’abandi, bararimba umugeni akezwa ariko umugeni ari mu ibanga mu buryo butagaragara. Icyakora ni uburenganzira bwawe kuva mu baherekeza ukajya mu bageni, amahitamo Imana yagusigiye uyakoresheje neza wava mu baherekeza ukajya mu bageni ubiheshejwe n’imbaraga z’Imana.
Pasiteri Desire Habyarimana mu kiganiro ’Ubutumwa bukiza’ kuri Agakiza Tv, reba hano iyi nyigisho yose: Imbaraga z’uburyo 4 zizanwa n’ubutumwa bwiza iyo bugeze mu muntu // Pastor Desire H.

robotstxt: allowed

filter: keep


text:
Turimo turakora iki kuri mission twasigiwe na Yesu?-Past Desire Habyarimana
Yanditswe na: Ubwanditsi2021-07-15 08:43:24
Bibiliya igizwe n’amagambo 2 makuru: Irya mbere ni itegeko rikuru, irya kabiri ni inshingano nkuru. Mission Yesu yaduhaye ni ukujyana ubutumwa bwiza kugera ku mpera y’isi. Iyo urangije kwizera(kwakira Kristo Yesu nk’Umwami n’Umukiza), nicyo gikurikiraho. Hakurikiraho kubwira abandi ibyo Yesu yakoze mu buzima bwawe, binyuriye mu mpano ufite(Kuririmba, kubwiriza, kwera imbuto mu buryo butandukanye…) abandi bantu bakaza kuri Kristo.
Ese koko iyi Mission irimo gukurikizwa nk’uko twayisigiwe?
Ntabwo nzi ahandi uko bimeze, ariko turebye mu karere k’ibiyaga bigari mission Yesu yasigiye itorero ikurikizwa ku rugero ruri hafi ya ntarwo! Kuko natanga ingero zifatika, amatorero makuru dufite hano amenshi arengeje imyaka 100 ariko biratangaje kuba nta mumisiyoneri dufite! Biratangaje kuba tudashobora kwishyira hamwe nkayo matorero ngo dukore ikintu gituma twohereza abamisiyoneri benshi bashoboka. Kandi muri Africa honyine, turacyafite amoko ibihumbi 16000 batarumva ko Yesu akiza n’umunsi umwe!
Wibuke ko twebwe ubutumwa bwiza bwatugezeho hashize imyaka 1900 Yesu avuye mu isi, ubwo sinzi niba bizategereza imyaka ingana gutyo ngo abandi nabo bagerweho. Abo baracyatamba ibitambo by’abantu, baracyasenga ibintu bya gakondo, baracyabandwa bagaterekera, ntacyo bazi kuri Yesu. Ukibaza, mu myaka ijana turimo turakora iki? Nta na kimwe tubuze, ukurikije ibisengero twubaka n’imishahara abashumba bafata n’imodoka bagendamo.
Nta na kimwe tubuze, yewe n’uwafata familles nk’ijana gusa ibiryo basiga ku meza buri munsi ukabyegeranya byatunga umumisiyoneri! Ariko uwo mutima ntituwufite.
Byapfiriye he ngo mission Yesu yadusigiye ntigerweho?
Umutima wo kugira ngo mission ya Yesu igerweho ntushoboka mu gihe abantu batawutojwe. Kuko Yesu mbere yuko abohereza ngo bajye ku mpera y’isi, yabanje gufata igihe cyo kubatoza kukigero cyiri hejuru kugeza ubwo abatinyura n’urupfu. Niyo mpamvu iyo usomye mu Baheburayo 11, ureba impfu bapfuye ukumva ziteye isoni, ziteye n’ubwoba! Ariko bakazemera kuko bari baratojwe baratinyuwe.
Njyewe rero mbona tumeze nk’uko wafata umusivile, ukamuha imbunda ukamwohereza ku rugamba. Yagukorera ibitangaza! Ariko impamvu umusirikare bamufata bakamutoza amakosi atandukanye bitewe n’icyo bazamukoresha, ni ukugira ngo agere igihe atinyuke, yumve ko abereyeho abandi ntabe akitekerezaho nkawe, amenye ko abereyeho igihugu, abereyeho amahanga. Hari umugani numvise sinzi niba ari umugani, uvuga ngo ‘Wanga kumenera amaraso igihugu cyawe, imbwa zikayanywera ubusa!’.
Mu buryo bw’ubumana nabwo ni nk’uko: Iyo wanze kuzuza inshingano ya Yesu kugira ngo ukore icyo yakuremeye, n’ubundi uzapfa. Hanyuma upfe ntacyo ukoze mu Bwami bw’Imana tutazakwibuka nk’intwari yo kwizera, tutazakwibuka nk’umuntu wazanye ububyutse, tutazakwibuka byibuze nk’uwafashije abakene.
Inyigisho mbi zituzuye zitangirwa mu matorero ziratungwa agatoki mu kwangiza mission ya Yesu
Igihe cyose tutarahindura uburyo abantu barimo kwigishwa, usibye imyaka ijana gusa n’imyaka 400 izashira kuko ubutumwa bwigishwa hano, ni ubutumwa butuzuye. Agakiza kagomba kuba ari agakiza kuzuye iyo kageze mu bice 3: Mu mwuka, mu bugingo, no mu mubiri. Iyo ufashe rero abantu ukabigisha ubutumwa bw’Umwuka utambaye umubiri, uba uhemutse! Ugomba kumwigisha, ni iki agakiza gakora mu mwuka, mu bugingo no mu mubiri. Hanyuma uzaba umutegura kubaho igihe kirekire akora icyo yaremewe, ariko nanone adatakaje mission ya Yesu agomba no kubaho mu buzima busanzwe.
Rero ubona abatwigishije baratwigishije umwuka ubaho mu kirere, umwuka utambaye umubiri. Hanyuma uwo mwuka uba mu kirere utuma duhora twiruka inyuma y’isi, turasa nk’aho turi mu marushanwa y’imibereho n’ubuzima. Tugarutse kuri mission ya Yesu hari ibyifuzo 4 tugomba kubahiriza mbere yuko tuvuga ibyacu, mu isengesho rya Data wo mu ijuru: Imana igomba kukubera so ikakubyara, ukabaho ubuzima buyubaha, ukamamaza ubwami bwayo, ubushake bw’Imana bukaza mu gace utuyemo ukabona gusaba ifunguro.
Birababaje niba kubaha Imana tuyubahira umugati, ubuntu bw’Imana ukabunganya n’imodoka ugendanamo, n’inzu ugiye kubamo, n’abana uzabyara, uba utekereza ibintu biciriritse! Mu gihe Yesaya we yahanuye Yesu hasigaye imyaka 700, mu gihe Nowa Imana yamuhishuriye ibintu bisigaje imyaka 120 bikaba. Mu gihe abandi basize igisekuru gifite umurage ushingiye ku Mana, twebwe tuzasiga iki? Niba uri umukire uyu munsi, hazaza abakire bashyashya uzaba utakibukwa uko iminsi igenda iza.
Dukwiye kuba dutekereza ibintu byibuze nko mu myaka nk’150, ukavuga uti njyewe ntagihari umwuzukuru wanjye ni uwuhe murage w’ubuMana nzamusigira, ugatangira kubyubaka nonaha. Urugero, Amerika imaze imyaka nka 300 ibayeho , ariko abongereza bageze muri amerika abantu bagapfa muri za ntambara banyuzemo, hari ikintu bakoze cyakora ku mutima w’Imana. Bohereje abamisiyoneri, Imana ihita ibasezeranya umugisha. Kubera ko batabaho kubwabo, ahubwo babayeho kubw’inyungu z’Ubwami bw’Imana.
Indege ya mbere yakozwe yatwaye abamisiyoneri, Empurimori(Imprimerie) ya mbere yakozwe yakoze Bibiliya, n’ibindi…Ubu n’abari muri Amerika badakijijwe barimo kurya ku mugisha wa basekuru bakoreye. Amatorero rero, nibahagarike kwigisha umwuka utambaye umubiri, bigishe ubutumwa bwiza bwuzuye bushobra gufasha umuntu mu mwuka, mu bugingo no mu mubiri.
Impuguro ziri muri iyi nyigisho zatanzwe na Pasiteri Habyarimana Desire. Wayikurikira yose hano:


text:
Inkuru y’umugabo w’imyaka 50 washyingiranwe n’umukobwa w’imyaka 19 y’amavuko yatangaje benshi.Ciru Njuguna na Greg Twin bakundanye umwaka umwe, bakora ubukwe muri 2012 ubwo ubwo uyu mukobwa yuzuzaga imyaka 19.
Ciru avuga ko amezi menshi mbere yo guhura na Greg, yari yarababajwe n’urukundo kuko ngo yari amaze gukundana n’abahungu babiri bose bamubeshya urukundo ngo nubwo yari muto byaramushenguye cyane.
Uyu mukobwa avugako yahuye n’uyu mugabo mugihe yari akeneye guhura n’umukunzi uri kumurongo
Nyuma yo kugirana ibiganiro byimbitse ku mbuga nkoranyambaga kuko ngo bahujwe na facebook Greg yaje gutumira Ciru ngo bahure basangire agakawa
Agira ati: “Nari mfite imyaka 19 igihe twahuraga, ku ruhande rwanjye sinari narigeze mvugana n’umugabo wari ushaje cyane, usibye abaturage bo mu gace kanjye.”
“Icyakora, ntabwo cyari ikibazo kuko namubonaga nk’umugabo usanzwe namubonye bwa mbere, icyogihe tumaze umwaka dukundana.”
Ciru agira ati: “Igihe nagiye kumusanganira icyo gihe nanjye sinari mfite umugambi wo gushaka uwo tuzabana cyangwa umugabo twahuye nk’inshuti.”
Ciru avuga ko yari ategereje kwinjira muri kaminuza nyuma yo kurangiza amashuri yisumbuye igihe bahuraga.Greg yashakaga gusa inshuti yo gukora imibonano mpuzabitsina kurubuga rwa Facebook haje kuvamo urukundo.
Uyu mukobwa Ati “Ariko ikibabaza cyane ni uko abantu benshi bibaza uburyo umukobwa w’imyaka 19 yemeye guhura n’umugabo urengeje imyaka 50. Yaba yarashakaga iki niba atari indaya?”
“Igisubizo ni uko hagati yanjye na Greg nta muntu n’umwe wari ufite gahunda yo gushyingirwa cyangwa gukunda uretse ubucuti kandi hari n’ibindi byinshi twaganiriyeho mu nama yacu ya mbere, urugero nk’akazi ke, ibyerekeye ubuzima bwanjye n’ibindi.”


text:
Kuva
12 Yehova abwira Mose na Aroni bari mu gihugu cya Egiputa ati 2 “uku kwezi kuzababere ukwezi kwa mbere mu yandi mezi. Ni ko kuzababera ukwezi kwa mbere mu mezi y’umwaka.+ 3 Mubwire iteraniro ryose ry’Abisirayeli muti ‘ku munsi wa cumi w’uku kwezi buri muntu azafate intama,+ nk’uko amazu ya ba sokuruza ari, buri rugo rufate intama imwe. 4 Ariko niba urwo rugo rufite abantu bake ku buryo batamara iyo ntama, we n’umuturanyi we bazayisangirire iwe bakurikije uko umubare w’abantu uri. Muzagene umubare w’abazasangira iyo ntama mukurikije ibyo buri wese ashobora kurya. 5 Muzafate isekurume idafite inenge+ imaze umwaka umwe ivutse.+ Mushobora gutoranya mu ntama cyangwa mu ihene. 6 Muzakomeze kuyirinda kugeza ku munsi wa cumi n’ine w’uko kwezi,+ maze iteraniro ryose ry’Abisirayeli rizayibage ku mugoroba.+ 7 Muzafate ku maraso yayo muyasige ku nkomanizo zombi z’umuryango no hejuru y’umuryango w’inzu muzayiriramo.+
8 “‘Muzarye izo nyama muri iryo joro.+ Muzazirye zokeje, muzirishe imigati idasembuwe+ n’imboga zisharira.+ 9 Ntimuzazirye ari mbisi cyangwa zitetse mu mazi, ahubwo muzazotsanye n’igihanga n’amaguru n’ibyo mu nda. 10 Kandi ntimuzagire izo muraza ngo zigeze mu gitondo, ahubwo izizasigara zikageza mu gitondo muzazitwike.+ 11 Muzazirye mukenyeye,+ mwambaye inkweto,+ mufashe n’inkoni mu ntoki; kandi muzazirye vuba vuba. Ni pasika ya Yehova.+ 12 Muri iryo joro nzanyura mu gihugu cya Egiputa,+ nice imfura zose zo muri Egiputa, uhereye ku muntu ukageza ku matungo,+ kandi nzacira imanza imana zose zo muri Egiputa.+ Ndi Yehova.+ 13 Amaraso azaba ikimenyetso ku mazu muzaba murimo. Nimbona amaraso nzabanyuraho,+ kandi icyo cyago ntikizabageraho ngo kibarimbure igihe nzaba nteza ibyago igihugu cya Egiputa.
14 “‘Uwo munsi uzababere urwibutso, muzajye muwizihiza ube umunsi mukuru wa Yehova mu bihe byanyu byose. Muzajye muwizihiza, bibabere itegeko kugeza ibihe bitarondoreka. 15 Muzamare iminsi irindwi murya imigati idasembuwe. Ku munsi wa mbere muzakure umusemburo mu mazu yanyu, kuko umuntu wese uzarya ikintu gisembuwe guhera ku munsi wa mbere kugeza ku munsi wa karindwi,+ uwo muntu azicwa agakurwa muri Isirayeli.+ 16 Ku munsi wa mbere muzajye mugira iteraniro ryera,+ no ku munsi wa karindwi mugire iteraniro ryera. Ntimukagire umurimo mukora muri iyo minsi,+ uretse gutegura ibyo buri muntu wese arya.+
17 “‘Muzakomeze kwizihiza umunsi mukuru w’imigati idasembuwe,+ kuko kuri uwo munsi nyir’izina nzakura ingabo zanyu mu gihugu cya Egiputa. Muzajye mwizihiza uwo munsi mu bihe byanyu byose, bibabere itegeko kugeza ibihe bitarondoreka. 18 Mu kwezi kwa mbere, ku munsi wako wa cumi n’ine nimugoroba, muzajye murya imigati idasembuwe mugeze ku munsi wa makumyabiri n’umwe w’uko kwezi nimugoroba.+ 19 Muri iyo minsi irindwi, ntihazagire umusemburo uboneka mu mazu yanyu, kuko umuntu wese uzarya ikintu gisembuwe, yaba umwimukira cyangwa kavukire,+ uwo muntu agomba kwicwa agakurwa mu iteraniro rya Isirayeli.+ 20 Ntimukarye ikintu cyose gisembuwe. Mu mazu yanyu yose muzajye murya imigati idasembuwe.’”
21 Mose ahita ahamagara abakuru b’Abisirayeli+ bose arababwira ati “mugende mutoranye itungo rigufi nk’uko imiryango yanyu iri, maze muribage ribe igitambo cya pasika.+ 22 Kandi mufate uduti twa hisopu+ mudukoze mu maraso ari mu ibesani, muyasige hejuru y’umuryango no ku nkomanizo zombi z’umuryango; kandi ntihagire n’umwe muri mwe usohoka mu nzu ye kugeza mu gitondo. 23 Hanyuma Yehova nanyura mu gihugu aje guteza Abanyegiputa ibyago akabona amaraso hejuru y’umuryango no ku nkomanizo zombi z’umuryango, Yehova azanyura kuri uwo muryango kandi ntazemerera umurimbuzi kwinjira mu nzu zanyu ngo abateze ibyago.+
24 “Ibi muzabikomeze bibabere itegeko+ mwe n’abana banyu kugeza ibihe bitarondoreka.+ 25 Kandi nimugera mu gihugu Yehova azabaha nk’uko yabivuze, muzakomeze kujya mukora uwo muhango.+ 26 Abana banyu nibababaza bati ‘uwo muhango mukora usobanura iki?’+ 27 Muzabasubize muti ‘ni igitambo cya pasika ya Yehova,+ wanyuze ku mazu y’Abisirayeli muri Egiputa igihe yatezaga ibyago Abanyegiputa, ariko akarokora amazu yacu.’”
Nuko abantu bamwikubita imbere.+ 28 Hanyuma Abisirayeli baragenda babigenza batyo, bakora ibihuje n’ibyo Yehova yategetse Mose na Aroni byose.+
29 Bigeze mu gicuku, Yehova yica imfura zo mu gihugu cya Egiputa zose,+ uhereye ku mfura ya Farawo wicara ku ntebe ye y’ubwami, ukageza ku mfura z’imbohe zari mu nzu y’imbohe, no ku buriza bwose bw’amatungo.+ 30 Nuko Farawo abyuka nijoro, we n’abagaragu be bose n’abandi Banyegiputa bose. Maze Abanyegiputa batangira gutera hejuru baboroga cyane,+ kuko nta nzu n’imwe itari yapfushije umuntu. 31 Ahita ahamagara+ Mose na Aroni muri iryo joro arababwira ati “muhaguruke muve mu bantu banjye, mujyane n’abandi Bisirayeli, mugende mukorere Yehova nk’uko mwabivuze.+ 32 Mufate imikumbi yanyu n’amashyo yanyu nk’uko mwabivuze,+ maze mugende. Kandi munsabire umugisha.”
33 Abanyegiputa bahata abo bantu ngo babavire mu gihugu vuba,+ bavuga bati “kuko ubu twese tumeze nk’abapfuye!”+ 34 Nuko abantu bajyana amarobe yabo batarayashyiramo umusemburo, kandi ibyo baponderagamo imigati babipfunyika mu myenda yabo babitwara ku ntugu. 35 Abisirayeli bakora ibyo Mose yababwiye, basaba Abanyegiputa ibintu by’ifeza n’ibya zahabu n’imyenda.+ 36 Yehova atuma abo bantu bagirira umugisha ku Banyegiputa,+ babaha ibyo babasabye byose,+ maze basahura Abanyegiputa.+
37 Abisirayeli bahaguruka i Ramesesi+ berekeza i Sukoti.+ Abagabo b’abanyambaraga bigenza bari ibihumbi magana atandatu, utabariyemo abana babo bato.+ 38 Imbaga y’abantu b’amoko menshi+ ijyana na bo, n’amashyo n’imikumbi, bajyana amatungo menshi cyane. 39 Nuko botsa amarobe bari bavanye muri Egiputa, bayakoramo imigati yiburungushuye idasembuwe, kuko batari bashoboye kuyashyiramo umusemburo, bitewe n’uko bari birukanywe muri Egiputa huti huti kandi batarategura impamba.+
40 Imyaka yose Abisirayeli bamaze ari abimukira, ari na bo batuye+ muri Egiputa,+ ni imyaka magana ane na mirongo itatu.+ 41 Nuko iyo myaka magana ane na mirongo itatu irangiye, kuri uwo munsi nyir’izina, ingabo za Yehova zose ziva mu gihugu cya Egiputa.+ 42 Ni ijoro bagomba kujya bizihiriza Yehova, kuko muri iryo joro ari bwo yabavanye mu gihugu cya Egiputa. Abisirayeli bose, ndetse n’abazabakomokaho bose, bazajye bizihiriza Yehova iryo joro.+
43 Yehova abwira Mose na Aroni ati “iri ni ryo tegeko rya pasika:+ ntihakagire umunyamahanga uyiryaho.+ 44 Ariko umugaragu waguzwe amafaranga agomba kubanza gukebwa,+ hanyuma akabona kuyiryaho. 45 Umwimukira n’umukozi ukorera ibihembo ntibagomba kuyiryaho. 46 Mujye muyirira mu nzu imwe. Ntimukavane inyama mu nzu ngo muzijyane hanze, kandi ntimukagire igufwa ryayo muvuna.+ 47 Iteraniro ryose ry’Abisirayeli rizajye riyizihiza.+ 48 Kandi niba hari umwimukira utuye muri mwe akaba ashaka kwizihiriza Yehova pasika, ab’igitsina gabo bose bo mu rugo rwe bajye babanza gukebwa,+ hanyuma abone kwigira hafi kugira ngo ayizihize. Azabe nka kavukire. Ariko ntihakagire uw’igitsina gabo utarakebwe uyiryaho. 49 Kavukire n’umwimukira utuye muri mwe, bazagengwa n’itegeko rimwe.”+
50 Nuko Abisirayeli bose babigenza batyo, bakora ibyo Yehova yategetse Mose na Aroni byose.+ 51 Kandi kuri uwo munsi nyir’izina, Yehova avana Abisirayeli n’ingabo zabo+ mu gihugu cya Egiputa.


text:
Uko iminsi igenda yicuma ni ko rubanda barushaho gushaka ibibafasha kuruhuka, kumenya ibigezweho, kwidagadura no kwiga. Filimi ni kimwe mu bibafashamo kuko zigabanya umunaniro w’ubwonko, zikongera umubano hagati y’uzireba n’abo abana nabo, zikanamufasha kuzuza inshingano.
Akamaro kazo kagerwaho biturutse ku buryo nyir’ukuzireba abigenza, kuko iyo zitarebwe kuri gahunda ngo binakorwe mu gihe gikwiye kandi kitari kirekire, bigira ingaruka mbi cyane zirimo gutera umubyibuho ukabije na diabète, agahinda gakabije no kwigunga nk’uko The Guardian yabitangaje mu 2016.
Mu ngo nyinshi, usanga iyo abana bavuye ku ishuri bakirizwa televiziyo ngo barebe filimi, mu mpera z’icyumweru bikaba uko, byagera mu kiruhuko ho bikaba nk’akazi. Ureste abana, hari n’abakuru benshi bava ku kazi gahunda ari ukuzireba, ubwo mu gihe batakoze ho bikaba ibindi.
Umuganga w’indwara zishingiye ku mitekerereze n’imyitwarire, Kazungu Denis, yabwiye IGIHE ko muri rusange kureba filimi ari ingirakamaro cyane kuko usibye kwidagadura zinagira byinshi zibigisha.
Ibyo ariko ngo bizagerwaho bitewe no kuzireba kuri gahunda, niba ari umwana, umubyeyi akamugenera igihe gikwiye cyo kuzireba, yaba ari umuntu mukuru nawe akiyobora akazireba mu gihe nyacyo.
Ubushakashatsi bw’Ishuri ry’Ubuvuzi bw’Abana ry’Abanyamerika (AAP), mu 2016 bwanzuye ko umwana ufite amezi 18 kumanura adakwiye kwegerezwa ibikoresho nka televiziyo, mudasobwa na telefoni, uw’imyaka ibiri kugeza kuri itanu akabyerekwa isaha imwe ku munsi.
Ufite kuva kuri itandatu kuzamura akwiye kubyerekwa mu masaha ashobora gusaguka ku gihe amara ku ishuri, gukora imikoro yatahanye, gukora imyitozo ngororamubiri nibura isaha, kuganiza abandi no gusinzira hagati y’amasaha umunani na 12.
Kazungu yagize ati “Iyo utangiye gutekereza ngo igihe cyose ndi mu biro nta kindi ndi gukora nzajya nyireba cyangwa umwana akazireba igihe cyose adafite ikimuhugije, aho ni ho havamo kwa kuba imbata yazo maze zikamugiraho ingaruka mbi.”
Ingaruka zo kureba filimi igihe kirekire
Ubushakashatsi bwerekana ko kureba filimi igihe kirekire bishobora gutera umubyibuho ukabije, diabète ndetse n’indwara zishingiye ku mitekerereze zirimo agahinda gakabije, umuhangayiko no kwigunga.
Kazungu yavuze ko ibyo biniyongeraho gutakaza ubushobozi bwo gufata ibintu mu mutwe, kutuzuza inshingano uko bikwiye (mu gihe uri mu kazi ukazireba), ibintu bishobora no kukwirukanisha.
Yakomeje ati “Ku bana bizatuma mu ishuri batiga neza ahubwo intekerezo zabo zisubire ku byo babonye muri filimi, batakaza ubushobozi bwo gukora ikintu kibasaba gutekereza cyane, ndetse bakaba bashobora no kuzajya bagira umunaniro wa hato na hato.”
Ibyo bibangamira imyigire n’imikurire yabo, kuko ubwonko bwabo buba bwamaze kubatwa bakazireba no mu gihe kidakwiye.
Kazungu yagize ati “Icyo gihe uzasanga abana basigaye bacunga ababyeyi bagiye kuryama nabo babyuke bacane televiziyo bagabanye amajwi, usange cya gihe cyo kuryama ntibasinzire ahubwo bibereye muri filimi.”
Ikindi cyagaragajwe nk’ingaruka mbi ku kureba filimi by’igihe kirekire, ni uko “uko bitera uzireba kurakara vuba”.
Ibyiza by’ikintu bigera ku wagikoze bitewe n’uko yagikoze, kuko icyitwaga cyiza iyo gikozwe nabi kigira ingaruka mbi. Filimi nazo ziba nziza zarebwe kuri gahunda, byakorwa mu kavuyo zikagutera ingaruka zikomeye.
Source: Igihe.com
[email protected]


text:
Muri iyi minsi, kwiyahura ni ikibazo gihangayikishije isi. Umuntu ufata icyemezo cyo kwiyahura aba ageze ku rwego atekereza ko ubuzima bwe budashobora gutera imbere, agahitamo guhagarika umubababaro we no kwikura mu bibazo by’inzitane akoresheje kwiyambura ubuzima nyamara hari icyakorw uyu muntu akaba yasubira mu buzima busanzwe.
Mbere ya byose, kwiyahura ni icyaha, mbere y’uko umuntu afata umwanzuro wo kwiyahura, aba agomba kubanza gutekereza kuri aya magambo “mwumvise ko abakera babwiwe ngo ntukice,uwica akwiriye guhanwa n’abacamanza” (Yohana 5:21) abantu baremwe n’Imana , nta n’umwe muri twe ufite uburenganzira bwo kubica cyangwa kwiyica ubwe. Kwiyahura ni ukubwira Imana ko mu gihe yaremaga abantu itari izi icyo ikora kandi ko itari izi ko umuntu azaca mu bikomeye. Ikindi, iminsi yo kubaho kwacu Imana yayanditse mu gitabo cyayo itarabaho n’umwe (Yobu: 139:16)
Mu gihe incuti yacu cyangwa incuti y’umuryango tubona ko yatekereje kwiyahura, dukwiye kumugira inama yo kujya kureba muganga ufasha abafite ibibazo by’imitekerereze .incuro nyinshi,agahinda gakomeye, cyangwa ibibazo byo ku mubiri bishobora kuba intandaro yo gutekereza kwiyahura. Muganga ashobora kumuha imiti ituma imigambi yo kwiyahura imushiramo hanyuma agasubirana ibitekerezo bizima. Incuti ze za bugufi cyangwa abo mu muryango we, bagomba kumuba hafi kugira ngo bamenye uko impinduka imiti igenda imusigira kugeza ubwo azongera gusubira mu buzima busanzwe.
Iyo amaze gukira ibitekerezo bye bisubiye ku murongo, uyu muntu washakaga kwiyahura,dushobora kumufasha mu buryo bw’umwuka. Niba uyu muntu ataramenya Yesu ngo akizwe, uku kwiheba kwe gushobora kuba kwaraterwaga no kubura icyizere cyangwa intego. Mu gihe amenye ko ubuzima bwe bufite icyo busobanuye kandi ko ahazaza he hari mu biganza by’Imana, igitekerezo cyo kurangiza ubuzima bwe gihita kirangirira aho. Ikindi ni ukumusomera ibyanditswe byera bisobanura ububi bwo kwiyahura kugeza igihe nawe afashe icyemezo cyo gukizwa akakira Yesu nk’umwami n’umukiza w’ubugingo bwe.
Rimwe na rimwe umuntu ushaka kwiyahura ashobora kuba ari umukristo akaba yatakaje ibyiringiro by’ubuzima. Uyu muntu nawe akeneye guhabawa imiti ndetse n’inama za muganga kandi akeneye gukorerwa igenzurwa n’abantu be ba bugufi bakamuhora hafi.n’ubwo tuzi ko kwiyahura ari icyaha, sicyo gihe cyo gutangira kumucira urubanza no kumushinja kuko nta n’umwe uba uzi ikigero cy’umubabaron’agahinda bya mugenzi we: “umutima wiyiziho uwawo mubabaro, kandi umunezero wawo nta mushyitsi wawujyamo” (Imigani 14:10)
Byongeye, dushobora kumufasha dukoresheje kumuha igihe gihagije cyo kumuba hafi, tukamwereka ko atari we wa mbere ugize icyo gitekerezo kitari cyiza, ahubwo tukamuha ingero z’abantu biyahuye n’ingaruka mbi byabagizeho nko kuba barabuze ijuru, kuba barasize umuryango wabo mu kaga n’ibindi.kandi tukamwibutsa ko ibihe bisimburanwa ko atazahora ababaye, ibyiza biri imbere nta mpamvu yo kwigirira nabi.
tugomba kwiyumvisha ko n’ubwo umuntu yatekereje kwiyahura, sit we twabiteye. Akenshi, imiryango n’incuti z’umuntu wiyahuye, bakunda kwishinja ko ari bo batumye umuntu yiyahura, nyamara si byo ahubwo ni ukwiyongerera umubabaro ndetse iyi ni intwaro ya satani yo kwiba umunezero w’abantu. Incuti z’umuntu zishobora kugerageza kumukorera byose zishoboye ngo zimufashe, ariko umwanzuro wa nyuma si uwabo. Niba umuntu yatekereje kurangiza ubuzima bwe, nta kintu na kimwe undi yabikoraho ngo amubuze kuko biba biri mu mutima we kandi ntibyoroshye kumenya ibiri mu mutima w’undi, kertse gusa bimucitse ukumva abivuze nibwo watangira kumwigisha.
Ni inshingano ya buri wese gukora ibishoboka byose byatuma akiza ubuzima bwa benshi kuko abantu ni umutungo w’Imana kandi n’igihugu kugirango gitere imbere ni uko kiba gifite abaturage bagikorera.


text:
“Kuva kera numvaga nzatwara indege ariko byaje kunshimisha kurushaho kuko ubu mbikora ntabara ubuzima bw’abantu.” Uyu ni Ange w’imyaka 26, ukora ibijyanye no kugenzura ndetse no kohereza indege nto zitagira abapirote zizwi nka “drone” (soma dorone). Izi ndege zifashishwa mu kohereza amaraso ku mavuriro atandukanye mu gihugu. Iri koranabuhanga ni ryo ryakuruye Ange wakuze yifuza kuzakoresha ubumenyi bw’ikoranabuhanga mu gutabara ubuzima bw’abantu.
Ku kibuga k’indege nto zitagira abapirote mu Karere ka Muhanga, ni ho Ange akorera. Ni umwe mu bakobwa ba mbere bakora akazi ko kuyobora indege zitagira abapirote mu Rwanda. Yatubwiye urugendo rwe mu ikoranabuhanga ryamugejeje ku nzozi ze zo gufasha mu gutabara ubuzima bw’abantu. Dore bimwe mu byo twaganiriye:
Kuki wahisemo kwiga ikoranabuhanga?
Nkiri umwana nagiraga amatsiko menshi y’imikorere y’ibintu bikoresha ikoranabuhanga. Bimwe muri byo ni indege, tereviziyo n’ibindi. Gusa nakundaga kwegera marume wize ikoranabuhanga, akansobanurira. Nyuma nagendaga numva mbikunze nkashaka kubimenya byisumbuye. Mu mashuri yisumbuye rero nize mu ishami ry’ikoranabuhanga n’itumanaho. Ngeze muri kaminuza nakomeje kwiga itumanaho, bituma ubumenyi bwiyongera.
None ni iki cyaguteye gukomeza gukurikira ikoranabuhanga kugeza uyu munsi?
Ubundi nge nakuze numva nzaba umupirote, ariko naje kumenya ko uwize ikoranabuhanga yakora n’ibindi. Uko nagendaga nsobanukirwa, numvise gutabara ubuzima bw’abantu ari byo by’ingenzi kurushaho. Iki gitekerezo nakigize kubera musaza wange wakundaga kurwara, kandi ni nge wamurwazaga. Umunsi umwe turi mu bitaro, nagiye kugura akantu hanze maze serumu bamuhaye irashira, umugozi wayo utangira gukurura amaraso. Nahise ntekereza ikintu nakora mu gukemura icyo kibazo.
Wakoze iki ngo ubikemure?
Mu kwandika igitabo gisoza kaminuza, nakoze ubushakashatsi ku gakoresho gashobora kubwira umuganga cyangwa umurwaza ko serumu yenda gushiramo ku buryo bayihindura itarateza ikibazo. Ku ishuri bakunze umushinga wange, maze umwarimu ansaba ko bitarangirana n’ishuri, ko ahubwo nazawutunganya neza.
Iby’uwo mushinga byaje kugenda bite?
Naje kuwujyana mu marushanwa ya “Miss Geek” aho abakobwa bamurika imishinga y’ikoranabuhanga maze utsinze ugahembwa. Uwange na wo uri mu yatsinze. Nyuma nakomeje gushaka amahugurwa kugira ngo niyungure ubumenyi. Mu mahirwe nabonye harimo no gukora hano muri “Zipline”. Iki ni ikigo gikoresha ikoranabuhanga mu guteza imbere ubuvuzi. Hano twohereza amaraso byihuse ku bitaro hirya no hino mu gihugu, hifashishijwe indege nto zitagira abapirote.
Ese urwo rugendo rwarakoroheye?
Ntabwo byari byoroshye. Nagiye mbura ibikoresho byo kurangiza umushinga wange. Ikindi kandi hari abantu bambwiraga ko ntazabibasha, nge nkahitamo kutavuga ahubwo nkakora gusa. Nge nigiriraga ikizere gusa, dore ko nari narabonye ko hari abandi bakobwa bageze ku nzozi zabo. Muri bo harimo nka Esther utwara indege n’abandi.
Ubusanzwe inshingano zawe hano ni izihe?
Nshinzwe kohereza utu tudege mu kirere ndetse no kutuyobora aho tugiye. Iyo hari ibitaro bitumenyesheje ko bikeneye amaraso, ndayafata nkayashyira mu ndege, maze nkayitunganya neza ubundi nkifashisha ikoranabuhanga nkayohereza mu kirere. Icyo gihe nkomeza kuyicunga nifashishije mudasobwa, kugera igihe igarukiye hano.
Ubutumwa bw’abandi ba Ni Nyampinga
Abandi ba Ni Nyampinga nababwira ko mu gihe ufite inzozi zo kugera kure, ari byiza gukomeza gushakisha amahirwe, ukiga amasomo ajyanye n’ibyo ushaka kugeraho ndetse no gushaka abajyanama n’ubumenyi butandukanye bwagufasha kubigeraho.


text:
Ngoma: Amavuriro 4 yubatswe abaturage babigizemo uruhare yatangiye gukora
Yanditswe na Manishimwe Noël
Amavuriro mato ane azwi nka ‘Poste de santé’ yubatswe akanuzura mu mwaka ushize w’imihigo wa 2018-2019 mu tugari two mu Mirenge ine itandukanye, yo mu Karere ka Ngoma abaturage barishimira ko batangiye kuyivurizaho ari hafi ya bo.
Binyuze mu bikorwa by’umuganda, ubwitange no gutanga imisanzu mu buryo bw’amafaranga hashingiye ku bushobozi bw’abaturage, mu mwaka ushize w’imihigo Ubuyobozi n’abaturage bubatse amavuriro mato ane.
Ayo mavuriro ni irya Karama, mu Murenge wa Kazo, ivuriro riri Kigoma mu Murenge wa Jarama, irya Gituza mu Murenge wa Rukumberi, n’irya Nyagasozi mu Murenge wa Zaza.
Ni amavuriro yubatswe mu tugari mu rwego rwo kwegereza abaturage serivisi z’ubuvuzi n’ubuzima muri rusange, nk’uko binakubiye mu kerekezo k’igihugu cy’uko nibura mu mwaka wa 2024 muri buri kagari hagomba kuba harimo ivuriro rito.
Amavuriro mato ane yubatswe mu Karere ka Ngoma muri 2018-2019, abazajya bayahererwaho serivisi ni abatuye muri utwo tugari barenga ibihumbi 25 .
Umuyobozi w’Akarere ka Ngoma wungirije ushinzwe iterambere ry’imibereho myiza y’abaturage Kirenga Providence, avuga ko aya mavuriro abaturage bari baragaragaje ibyifuzo by’uko bayakeneye cyane.
Anavuga ko n’utundi tugari tutari twabona amavuriro mato gahunda yo kuyubaka izakomeza.
Ati: “Leta y’u Rwanda yifuriza abaturage kubaho neza, bakagira ubuzima bwiza ariko bakanazirikana n’uburyo uwarwara yavurwa ku buryo bwiza kandi akavurirwa hafi. Rero igikorwa twakoze cyo kwegereza abaturage serivisi z’ubuvuzi, twubatse amavuriro y’ibanze ane ariko afasha abaturage cyane.
Uyu munsi (muri Nyakanga 2019) yose arakora, baratanga serivisi, kandi turasaba abaturage kuyagana ntihakagire uzongera kurembera mu rugo. Kandi noneho n’abatuye mu tugari ayo mavuriro atari yubakwamo, twababwira ko ari gahunda ikomeje.”
Abaturage twasanze mu Murenge wa Zaza, ahubatswe ivuriro rito rya Nyagasozi babwiye Imvaho Nshya ko kubona ivuriro byabaruhuye ingendo ndende bakoraga bajya kwivuriza kure, ndetse boroherwa no kubona serivisi cyane cyane izo kuboneza urubyaro.
Mu bo twaganiriye harimo umubyeyi witwa Mutesi Alphonsine wagize ati : “Twebwe abagore twagize amahirwe kuko twabonye ahantu hafi dushobora kubonereza urubyaro kuko aho twajyaga hari kure cyane aho bita i Karembo, abandi bakajya Nyange muri Mugesera, aho hose ugiye n’amagaru nta ho urugendo ruri munsi y’ibirometero 8, abandi bakajya ahantu bita i Sangaza, ariko ubu hano ivuriro riri mu kagari kacu tuzajya tuza aha ngaha kuko ni hafi cyane.”
Undi muturage witwa Shumbusho Jean de Dieu utuye mu Mudugudu w’Akabuga yagize ati: “Iri vuriro turarishimira Leta y’ubumwe bw’Abanyarwanda kuko abaturage twararisabye kuko twari turikeneye cyane, ubuyobozi buratwumva, badufasha kubona amabati.
Twebwe twishatsemo imbaraga n’imiganda turayubaka nkange natanze umusanzu w’amafaranga ibihumbi bitatu nitanga n’umufuka umwe wa sima, ariko ubu twishimiye ko abafashwe n’uburwayi bworoheje marariya, inzoka, aha ngaha bahita babatabara bakabavura, ubu nta muntu ukirembera mu rugo.”
Nkuranga Davide, Umukozi w’Akagari ka Nyagasozi ushinzwe ubukungu n’iterambere ry’imibereho myiza na we avuga ivuriro rito ari igisubizo ku baturage bagera mu bihumbi 6 batuye ako kagari.
Ati: “Hari abaturage bacu hano bakoraga ibirometero bibarirwa muri 18 bajya ahitwa Nyange mu Murenge wa Mugesera bagiye gushaka serivisi zo kuboneza urubyaro, byari bigoye pe.
Ariko muri 2018-2019 Akarere kacu kashyize mu mihigo kubaka ivuriro, kandi byarakozwe. Ubu abaturage bagorwaga no kujya gushaka serivisi kure bari kuyigana kandi twizeye ko no kuyibungabunga ibikorwa remezo biyigize bazabigira ibyabo, kuko banagize uruhare mu kuyubaka binyuze mu muganda.”
Aya mavuriro mato ane yubatswe mu Karere ka Ngoma kagizwe n’imirenge 14, n’utugari 64, mu mwaka wa 2018-2019, yaje yiyongera ku yandi 15 yari ahasanzwe akora, Ibigo nderabuzima 15 bikora; n’Ibitaro bikuru bya Kibungo.


text:
Nyuma y’itangazo ryashyizwe ahagaragara n’Umunyamabanga mukuru mushya wa RDI RWANDA RWIZA, bwana MBONIMPA Jean Marie, taliki ya 28 Mutarama 2012, ndibwira ko igihe kigeze cyo kwitegereza neza iri shyaka, tugapima ingufu zaryo n’intege nke zaryo .
1.HASHYIZWEHO INZEGO Z’UBUYOBOZI
Ubundi nanjye nari nsigaye nibwira ko RDI ari ishyaka baringa rigizwe na Faustin Twagiramungu wenyine ! Ubanza atari ko bimeze. Mu bayobozi 6 b’iryo shyaka batangajwe amazina, bose ni abantu bakiri bato kandi bazwiho ubushobozi bujyanye no kujijuka. Twavuga nka JM Mbonimpa wabaye Ministre w’uburezi mu Rwanda, Evode Uwizeyimana w’umunyamategeko, Ismael Mbonigaba, Alain Patric Ndengera… ni abasore bafite ubushake bwo gukora, babishatse bagira icyo bageraho.
Ikindi kandi ngo abatowe bose ntibatangajwe amazina, niyo mpamvu itangazo rikoresha imvugo ngo “Bamwe mu batowe”… Twegereye Perezida w’iri shyaka adusobanuririra icyo iyo mvugo ishatse kuvuga . Yadushubije mu ngingo ebyiri :
(1) »Si byiza ko umuntu ashyira amaturufu ye yose ku mugaragaro icyarimwe »: ngo RDI yaba ifite mu buyobozi bwayo abandi bantu bakeneye gukorera kure y’amaso y’ibitangazamakuru kugira ngo barusheho gushishikarira umurimo no kwera imbuto, mu mutuzo.
(2) Ingingo ya kabiri ngo ni uko mu buyobozi bwa RDI harimo n’abantu bakorera mu Rwanda imbere. Ngo si byiza ko amazina yabo yahita atangazwa muri iki gihe kubera umutekano wabo. Nta we utabyumva!
2. GAHUNDA Y’IBIKORWA
RDI iratangaza ko nyuma yo gushyiraho inzego zayo, ibikorwa byihutirwa kurusha ibindi iteganya muri uyu mwaka wa 2012 ari 2:
(1) Gukwirakwiza amatsinda yayo yitwa CLUBS-RDI mu Rwanda no hirya no hino mu bihugu birimo Abanyarwanda.
Iki gitekerezo cyo kubakira ishyaka kuri Clubs ni igitekerezo cy’umwimerere kandi uwabyitegereza neza yasanga koko ariho ingufu z’iri shyaka zizaturuka. Bishatse kuvuga ko iri ishyaka rizashingira ibirindiro ku bitekerezo, ibyifuzo n’ibyemezo biturutse mu baturage ( à la base). Iyi rero ikaba ari inzira nziza cyane yo gutoza Abanyarwanda Demokarasi. Umuntu ahereye aha yavuga ko iri shyaka rizashyira imbere “ kureshya kuri bose (égalité),ubwisanzure (liberté) mu gutanga ibitekerezo no gufata ibyemezo bigamije imibereho myiza y’abaturage”. Kubera iyo miterere umuntu yavuga ko iri shyaka rya RDI Rwanda Rwiza ari de tendance SOCIALISTE.
Ishyaka riteye ritya rije ari nk’igisubizo ku kibazo gikomeye cy’ubusumbane bukabije mu Banyarwanda giterwa n’uko FPR ya Paul Kagame yakomeje gushyira imbere « le CAPITALISME SAUVAGE », ni ukuvuga amatwara yo gukoresha inzego z’ubutegetsi muri gahunda zigamije gufasha ABAKIRE (10% !) gukomeza kwigwizaho umutungo ndetse bakagera ubwo barengwa no gutererana ABAKENE (90% by’abaturage !); Leta ikanga gufata ibyemezo bibarengera, ahubwo igashyiraho politiki ituma abo baturage barushaho gutindahara kugeza ubwo bicwa n’inzara n’amavunja !
Niba koko ishyaka RDI riteganya guhangana n’iki kibazo cyo kwikubira umutungo w’igihugu ; niba RDI igamije gukuraho impamvu zose zituma ibyiza by’igihugu birundwa mu maboko y’Agatsiko gato kari ku butegetsi, iri shyaka ryazagira abayoboke benshi, muri make nta muturage uzi ibibera mu Rwanda utariyoboka ! Akarangane kajyanye no kwambura rubanda imitungo yabo bwite ikajya gukungahaza Abaherwe karakabije muri iki gihe kandi kararambiranye !
(2). “Gushyiraho urwego ruhuje imitwe ya politiki irwanya ubutegetsi bw’igitugu bwa Jenerali Paul Kagame, hagamijwe kubusimbuza bidatinze ubutegetsi bushingiye kuri demokarasi isesuye n’iyubahirizwa ry’uburenganzira bw’ikiremwa muntu”.
Ibi birerekana ko Abayobozi ba RDI bazi neza ko ishyaka rimwe ntacyo ryageraho ritajyanye n’indi mitwe igize Opozisiyo mu kibuga. Uru rwego rurifuzwa n’Abanyarwanda benshi. Umunsi abatavuga rumwe n’ubutegetsi bwa Kagame bashoboye gushyiraho uru rwego, umukino uzakurikiraho ntaho uzaba uhuriye n’ibyo twabonye kugeza ubu ! Opozisiyo izagira ingufu zitangaje zizashyigura ingoma y’igitugu ndetse zikayihirika burundu. Gusa kugira ngo ibyo bishoboke, indi mitwe ya politiki iriho igomba nayo kwisuganya, buri wose ku giti cyawo, amashyaka yiciyemo ibice akabanza akiyunga…naho ubundi Urwego Mpuzamashyaka rwazagwa mu mutego wo guta igihe kinini muri gahunda yo gukemura amakimbirane, rukabura umwanya wo kurangiza inshingano zarwo ari yo guhangana no kugamburuza ingoma y’igitugu ya Paul Kagame. Muri make, ishyaka rivugwamo amakimbirane rigomba kwangirwa kwinjira muri uru rwego igihe cyose ritarabasha gukemura ibibazo byaryo.
3. URWEGO MPUZAMASHYAKA RWAKORA NEZA RUTE ?
Kugira ngo Urwego Mpuzamashyaka rubeho kandi rukore neza, hari ingingo nyinshi zigomba kwitabwaho. Ndavugamo 4 gusa :
(1)Kwakira gusa amashyaka ya politiki : aha si ukuvuga ya mashyaka ya politiki akorera kuri interneti gusa ! Ishyaka ryakwakirwa ni irifite nibura inzego z’ubuyobozi zigaragara.
(2)Kwakira amashyirahamwe yiyemerera ko adakora politiki, mbese nka yayandi yiyita ngo « Umuryango » cyangwa « Amashyirahamwe ya société civile », cyangwa andi mazina nk’ayo… mu Rwego Mpuzamashyaka ni ukuvanga ibintu kuko bene izo « organisations » ziba zifitiye inyungu zindi (intérets privés) zidafite aho zihuriye no kurwanira gukuraho ubutegetsi bw’igitugu no gushyiraho ubutegetsi bubereye rubanda mu Rwanda. Niho akavuyo gaturuka, abantu bagahora basubiranamo batazi neza n’icyo bapfa !
(3)Kwinjiza mu rwego Mpuzamashyaka abantu ku giti cyabo, ni ukuvuga abadafite ishyaka rya politiki baturutsemo, nabyo bigomba kwamaganwa kuko bivangira imitwe ya politiki, bigakurura amakimbirane y’urudaca ! Umuntu udashoboye kujya mu ishyaka, n’aho yagira impano ndengakamere zitabarika, ntakwiye kwakirwa ku giti cye muri uru rwego….azarebe ikindi akora kitari politiki !
(4) Amashyaka yiyemeje kwinjira muri urwo rwego, azaruha ubuyobozi bwumvikanyweho kandi agene ibintu by’ingenzi azakorera hamwe, ibisigaye buri shyaka ryirwarize.
(5) Urwego Mpuzamashyaka ntabwo rukwiye kugirwa ishyaka ryihariye , risenya andi mashyaka (« fusion ») cyangwa se ngo riyasimbure ! Buri shyaka rikwiye kugumana umwimerere waryo, ubwigenge bwaryo na porogaramu zaryo z’umwihariko ku buryo ndetse habayeho kutumvikana ku ngingo zikomeye, ishyaka ryava mu rwego mpuzamashyaka rigakora ukwaryo.
Umwanzuro
Ishyaka RDI Rwanda Rwiza ritsinze igitego cya mbere ariko inzira iracyari ndende. Ingufu zaryo ni uko ari ishyaka riyobowe n’abasore bajijutse kandi bafatanyije n’umusaza w’inararibonye muri politiki y’u Rwanda ari we Twagiramungu Faustin. Nta wakwirengagiza ko uyu musaza ubwe ari iturufu rikomeye ! Ikibazo ni ukumenya kurikisha neza kandi mu mwanya ukwiye !
Icyo Abanyarwanda bateze kuri RDI Rwanda rwiza ni uko yafata iya mbere mu guhuza andi mashyaka ya Opozisiyo kandi mu gihe kitarambiranye. Twese duhanze amaso iri shyaka n’abayobozi baryo.
Ndabona biriko biraza, uyu mwaka w’ 2012 , uzabere u Rwanda n’Abanyarwanda bose uw’IMPINDURAMITEGEKERE inogeye RUBANDA.
Zelote Mahoro


text:
Ibimenyetso biranga imperuka igice 2 / Pastor Desire HABYARIMANA
Yanditswe na: Ubwanditsi
2018-09-27 07:10:18
“Umenye yuko mu minsi y’imperuka hazaza ibihe birushya, kuko abantu bazaba bikunda, bakunda impiya, birarīra, bibona, batukana, batumvira ababyeyi babo, indashima, batari abera, badakunda n’ababo, batūzura, babeshyerana, batirinda, bagira urugomo, badakunda ibyiza, bagambana, ibyigenge, bikakaza, bakunda ibibanezeza aho gukunda Imana, bafite ishusho yo kwera ariko bahakana imbaraga zako. Abameze batyo ujye ubatera umugongo.” (2 Timetoye 3:1-5)


text:
Uzamberumwana Oda Paccy bakunze kwita Paccy, yavutse taliki 06 Werurwe 1990, avukira mu mujyi wa Kigali mu karere ka Gasabo, mu Gatsata. Paccy ni imfura mu muryango w’abana babiri, akaba agifite Nyina umubyara gusa, ubu ni umubyeyi w’umwana umwe w’umukobwa.
Amashuri yize
Uzamberumwana Oda Paccy yize mashuri y’incuke mu Gatsata ku kigo ngo atacyibuka neza, amashuri abanza ayigira kuri Ecole Primaire de Gatsata, akomereza ayisumbuye mu cyiciro rusange ku kigo cya Ecole Secondaire de Buringa na APEM Ruli, aza kurangiriza amashuri yisumbuye ku kigo cya EAV Bigogwe.
Paccy yahagaritse kwiga mu ishuri ry’ikoranabuhanga rya Kigali KIST amaze kwiga umwaka umwe gusa ariko akaba amaze kwiyandikisha mu ishuri rya RTUC, aho agiye gukomereza amashuri makuru.
Mu buzima busanzwe akunda kubana n’abantu bake ariko bamuha amahoro ni ukuvuga batamuteza ibibazo ariko akanga umuntu umubangamira. Paccy mu buzima bwe yashimishijwe n’umunsi wa mbere yafataga urubaho ajya kwiga ariko ngo ntashobora kwibagirwa agahinda yatewe na Jenoside yakorewe Abatutsi mu mwaka wa 1994, ati :” mbabazwa cyane n’uburyo Abanyarwanda aritwe twisenyeye igihugu mu gihe aritwe ahubwo tuba tugomba kucyubaka.”
Paccy ngo Nyina wenyine niwe wigeze kumukorera ikintu cyiza kikamushimisha cyane n’ubwo adashobora kugitangaza ariko ngo ibyamubabaje byo n’ubwo ari byinshi yumva atari ngombwa kuvuga uwamubabaje kurenza abandi.
Ku bijyanye n’ibyo akunda kurya, Paccy ati “Ndamutse ngusuye ukanzimanira amafiriti n’inyama nkamanuza amazi meza waba umpaye ikaze neza cyane.”
Amateka ye muri muzika
Inganzo ya Paccy avuga ko ayikomora kuri Nyina umubyara kuko nawe hari indirimbo z’icyunamo yaririmbye, kandi ngo yiyandikira indirimbo ze zose.
Atangaza ko kugirango yandike indirimbo akenshi inganzo (inspiration) ayikura ku byo abona mu buzima busanzwe bwa buri munsi no ku mateka yumva cyangwa yabonye y’ibyabayeho rimwe na rimwe no mu bitekerezo agenda abwirwa n’abakuru. Avuga ko kandi burya ngo iyo atishimye cyane cyane iyo ari wenyine ashobora kwandika indirimbo nyinshi cyane.
Oda Paccy yakuze akunda Eminem na Dr. Dre cyane akaba yumva Imana imufashije nawe yazagera ku rwego rwo hejuru cyane. N’ubwo afite igikombe yegukanye muri Salax Awards, Paccy yumva ntaho arageza umuziki we ugereranyije n’intego yihaye agitangira muzika kuko yumva amaze kugera gusa kuri 40% by’aho ashaka kugera.
Iyi ikaba ariyo mpamvu yafashe ingamba nshya n’imikorere mishya kugira ngo abashe gushyika no kuri 60% isigaye kandi yizeye kuzagera ku ntego ye (100%) nta kabuza.
Reba Video
Urukundo
Uzamberumwana Oda Paccy aka Paccy
at 16:28
Labels: abahanzi nyarwanda, ibyamamare


text:
Hari abantu benshi bahora bibona nk’aho batajya bagira amahirwe mu rukundo, igihe cyose bakundanye ntibimare kabiri! ndetse bamwe batangira kugira abo bahimbira ko babatera umwaku kandi byahe biragatabwa. Tuzi twese ko kugirango urukundo rw’abantu babiri bakundana (ndavuga umusore n’inkumi) rurambe kandi rukomere, habamo ubufasha bw’Imana ariko na none natwe tugomba kugira uruhare mu burambe bw’urukundo rwacu, ibyo rero bihera ku buryo usanzwe ubana n’abantu, ariko na kamere usanganywe iba ifite uruhare runini ku mahirwe make cyangwa menshi uzagira mu rukundo rwawe n’umusore cyangwa inkumi. Ubushize naberetse uburyo umukobwa ashobora kubwira cyangwa kwereka umusore ko amukeneyeho urukundo, ubu noneho ngiye kubagira inama 7 z’uburyo urukundo rwawe rushobora kuramba ukava mu guhora umarana n’inshuti amezi abiri gusa waba uri umukobwa cyangwa umusore. 1. Kuva mu rukundo rw’umuriro ugurumana ukajya ku rukundo rutuje kandi rufite gahunda nziza Iyo mugitangira gukundana muba mwumva mufite urukundo rufite ibirimi by’umuriro, mutwika ikibakozeho cyose! mbese hamwe wumva mugenzi wawe nta kindi yakora uretse kukwicara iruhande, urwo rukundo ruramutse rukomeje gutyo ntirwaramba cyane. Gukunda bimara igihe, bisaba kumenya kugenda uva kuri iryo tanura mu mezi ya mbere ugenda uganisha ku rukundo rushyira mu gaciro kandi rutagambiriye kwiyamamaza, hahandi buri wese aba atangiye kumva no kwemera ko atandukanye na mugenzi we kandi akubaha iryo tandukaniro kuko abantu badashobora gutera kimwe. Muri make ugomba gukunda mugenzi wawe uko ateye kose atari ukumukundira gusa kuza kuzuza ibyo ubuze wamara kubibona ukamutera ishoti ! 2.Rekera aho kumva ko mu rukundo rwa mwembi inyungu zawe arizo zigomba kubanza Kugirango mwizere uburambe bw’urukundo rwanyu, mugomba kugenda murema buhoro buhoro imibanire ya couple ntangarugero, aho umwe agira uburyo abyitwaramo ariko undi nawe agasanga yiyumvamo ubwo buryo bwa mugenzi we.Mbese ugakunda uwo mubano wanyu nk’uko ukunda mugenzi wawe cyangwa wikunda nawe ubwawe. 3. Emera Kwishyira ukizana kwa mugenzi wawe(liberté) Nyabuneka emera ko mugenzi wawe umumenye akuze kandi ko aho yinyujije hose utari uri kumwe nawe. Igihe mumaze gukundana rero wishaka noneho kumuzirika ngo umuheze umwuka ntutume akomeza gusabana n’inshuti ze bashobora kuba barananyuranye mu bundi buzima bukomeye utazi. Igihe utangiye gushaka ko avugana cyangwa agendana n’abo uzi cyangwa ushaka gusa, ndakurahiye urwo rukundo ushaka ni wowe urimo kuruniga! Ha mugenzi wawe icyizere, nawe niba agukunda ntazaguhemukira kandi nawe ni mukuru azi ubwenge. 4. Ganira bitomoye na mugenzi wawe(communication claire) Gukunda mugenzi wawe ntibivuze ko wowe wiyanga, ni ngombwa ko uganiriza umukunzi wawe ugaragaza udaciye ku ruhande ibyifuzo byawe, ibyiyumviro, kandi ukirinda kuvangira imibanire ye n’abandi(aha ntibivuze ko utamucyebura igihe atangiye kurengera ariko nabwo ukabikora mu kinyabupfura). Iyo kandi ni inzira nziza yo gufasha umukunzi wawe kumenya aho uhagaze n’urwego ugezeho bityo bikamworohera nawe kukubwira byose atishisha. 5. Garagaza ubushake bwo kugumana nawe(simvuga kugumana nawe mwicaranye mu gashyamba)! Hejuru yo kuba mukundana urukundo rutuje, kumarana igihe kini mukundana bigaburira neza imishinga yanyu, bituma muhora muhuriza inyungu zanyu ahantu hamwe(nta wihagararaho ngo yange kuva kw’izima), ndetse biranaborohera guhangana n’inzitizi muhura nazo kuko muba mufatanyije.Kumarana igihe rero byubaka icyizere gikomeye kuko buri wese aba abona undi amufitiye akamaro kanini, kandi burya umubano umaze igihe biragoye ko bamwe baba babafitye amashyari babasha kuwusenya biboroheye. 6. Jya ugerageza kugira ibitekerezo bishya mu mubano wanyu Kugirango wirinde imitego yo kuba mu buzima bumwe(routine), kora uko ushoboye nka nyuma y’igihe runaka ugire agashya wazana mu mubano wanyu kandi ntugatinye kumutungura(surprise) aha ntimukumve ko surprises ari ukuzimya amatara ukaririmba joyeux anniversaire gusa! ushobora gutunguza mugenzi wawe utuntu twinshi kandi duto ariko tukamushimisha cyane ku buryo bifasha kumarana igihe kinini mukundana. Niba ubishoboye jya ugerageza kumusetsa (simvuga kumukirigita nubwo nabyo haba igihe cyabyo) mbese uhorane imvugo ituma umuntu ahora yishimye, ujye umuha uduparu rimwe narimwe ariko atari buri saha, agomba kujya abikumbura akaba aribwo ubikora, kandi nko mu bihe byanyu byiza ujye umenya ibyo yifuza kandi ubyubahe ntushake gushyira imbaraga mu bintu kandi atabishaka. 7.Ntugatinye gufashwa Burya inshuti zose ziba zitandukanye kuko buri wese aza afite amateka yanyuzemo. Kugirango rero ubashe kongera kuganira neza nka mbere, wongere wumve wishimiye couple yawe cyangwa ubashe kurenga ibigeragezo, ntutinye rwose kwakira ubufasha bw’inzobere. Rimwe na rimwe inama z’inzobere (nk’abahanga mu bya thérapie) zijya zibasha kuvanaho cyangwa guhindura imyumvire itari myiza abantu baba bafite ku bintu runaka ndetse izo nama zikaba zanafasho kongera kubyutsa urukundo rwanyu iyo rutangiye kugenda munzi y’ibirenge byanyu aho kugirango rubagaragare mu maso.
Hari abantu benshi bahora bibona nk’aho batajya bagira amahirwe mu rukundo, igihe cyose bakundanye ntibimare kabiri! ndetse bamwe batangira kugira abo bahimbira ko babatera umwaku kandi byahe biragatabwa.
Tuzi twese ko kugirango urukundo rw’abantu babiri bakundana (ndavuga umusore n’inkumi) rurambe kandi rukomere, habamo ubufasha bw’Imana ariko na none natwe tugomba kugira uruhare mu burambe bw’urukundo rwacu, ibyo rero bihera ku buryo usanzwe ubana n’abantu, ariko na kamere usanganywe iba ifite uruhare runini ku mahirwe make cyangwa menshi uzagira mu rukundo rwawe n’umusore cyangwa inkumi.
Ubushize naberetse uburyo umukobwa ashobora kubwira cyangwa kwereka umusore ko amukeneyeho urukundo, ubu noneho ngiye kubagira inama 7 z’uburyo urukundo rwawe rushobora kuramba ukava mu guhora umarana n’inshuti amezi abiri gusa waba uri umukobwa cyangwa umusore.
1. Kuva mu rukundo rw’umuriro ugurumana ukajya ku rukundo rutuje kandi rufite gahunda nziza
Iyo mugitangira gukundana muba mwumva mufite urukundo rufite ibirimi by’umuriro, mutwika ikibakozeho cyose! mbese hamwe wumva mugenzi wawe nta kindi yakora uretse kukwicara iruhande, urwo rukundo ruramutse rukomeje gutyo ntirwaramba cyane. Gukunda bimara igihe, bisaba kumenya kugenda uva kuri iryo tanura mu mezi ya mbere ugenda uganisha ku rukundo rushyira mu gaciro kandi rutagambiriye kwiyamamaza, hahandi buri wese aba atangiye kumva no kwemera ko atandukanye na mugenzi we kandi akubaha iryo tandukaniro kuko abantu badashobora gutera kimwe. Muri make ugomba gukunda mugenzi wawe uko ateye kose atari ukumukundira gusa kuza kuzuza ibyo ubuze wamara kubibona ukamutera ishoti !
2.Rekera aho kumva ko mu rukundo rwa mwembi inyungu zawe arizo zigomba kubanza
Kugirango mwizere uburambe bw’urukundo rwanyu, mugomba kugenda murema buhoro buhoro imibanire ya couple ntangarugero, aho umwe agira uburyo abyitwaramo ariko undi nawe agasanga yiyumvamo ubwo buryo bwa mugenzi we.Mbese ugakunda uwo mubano wanyu nk’uko ukunda mugenzi wawe cyangwa wikunda nawe ubwawe.
3. Emera Kwishyira ukizana kwa mugenzi wawe(liberté)
Nyabuneka emera ko mugenzi wawe umumenye akuze kandi ko aho yinyujije hose utari uri kumwe nawe. Igihe mumaze gukundana rero wishaka noneho kumuzirika ngo umuheze umwuka ntutume akomeza gusabana n’inshuti ze bashobora kuba barananyuranye mu bundi buzima bukomeye utazi. Igihe utangiye gushaka ko avugana cyangwa agendana n’abo uzi cyangwa ushaka gusa, ndakurahiye urwo rukundo ushaka ni wowe urimo kuruniga! Ha mugenzi wawe icyizere, nawe niba agukunda ntazaguhemukira kandi nawe ni mukuru azi ubwenge.
4. Ganira bitomoye na mugenzi wawe(communication claire)
Gukunda mugenzi wawe ntibivuze ko wowe wiyanga, ni ngombwa ko uganiriza umukunzi wawe ugaragaza udaciye ku ruhande ibyifuzo byawe, ibyiyumviro, kandi ukirinda kuvangira imibanire ye n’abandi(aha ntibivuze ko utamucyebura igihe atangiye kurengera ariko nabwo ukabikora mu kinyabupfura). Iyo kandi ni inzira nziza yo gufasha umukunzi wawe kumenya aho uhagaze n’urwego ugezeho bityo bikamworohera nawe kukubwira byose atishisha.
5. Garagaza ubushake bwo kugumana nawe(simvuga kugumana nawe mwicaranye mu gashyamba)!
Hejuru yo kuba mukundana urukundo rutuje, kumarana igihe kini mukundana bigaburira neza imishinga yanyu, bituma muhora muhuriza inyungu zanyu ahantu hamwe(nta wihagararaho ngo yange kuva kw’izima), ndetse biranaborohera guhangana n’inzitizi muhura nazo kuko muba mufatanyije.Kumarana igihe rero byubaka icyizere gikomeye kuko buri wese aba abona undi amufitiye akamaro kanini, kandi burya umubano umaze igihe biragoye ko bamwe baba babafitye amashyari babasha kuwusenya biboroheye.
6. Jya ugerageza kugira ibitekerezo bishya mu mubano wanyu
Kugirango wirinde imitego yo kuba mu buzima bumwe(routine), kora uko ushoboye nka nyuma y’igihe runaka ugire agashya wazana mu mubano wanyu kandi ntugatinye kumutungura(surprise) aha ntimukumve ko surprises ari ukuzimya amatara ukaririmba joyeux anniversaire gusa! ushobora gutunguza mugenzi wawe utuntu twinshi kandi duto ariko tukamushimisha cyane ku buryo bifasha kumarana igihe kinini mukundana. Niba ubishoboye jya ugerageza kumusetsa (simvuga kumukirigita nubwo nabyo haba igihe cyabyo) mbese uhorane imvugo ituma umuntu ahora yishimye, ujye umuha uduparu rimwe narimwe ariko atari buri saha, agomba kujya abikumbura akaba aribwo ubikora, kandi nko mu bihe byanyu byiza ujye umenya ibyo yifuza kandi ubyubahe ntushake gushyira imbaraga mu bintu kandi atabishaka.
7.Ntugatinye gufashwa
Burya inshuti zose ziba zitandukanye kuko buri wese aza afite amateka yanyuzemo. Kugirango rero ubashe kongera kuganira neza nka mbere, wongere wumve wishimiye couple yawe cyangwa ubashe kurenga ibigeragezo, ntutinye rwose kwakira ubufasha bw’inzobere. Rimwe na rimwe inama z’inzobere (nk’abahanga mu bya thérapie) zijya zibasha kuvanaho cyangwa guhindura imyumvire itari myiza abantu baba bafite ku bintu runaka ndetse izo nama zikaba zanafasho kongera kubyutsa urukundo rwanyu iyo rutangiye kugenda munzi y’ibirenge byanyu aho kugirango rubagaragare mu maso.


text:
Mu butumwa Komisiyo y’Igihugu y’Ubumwe n’Ubwiyunge yashyize kuri Twitter, kuri uyu wa 20 Kanama 2021, yavuze ko nyakwigendera yaranzwe n’ubutwari mu gihe abandi bagaragazaga ubugwari budasanzwe.
Buragira buti “Gatoyire Damien yaranzwe n’indangagaciro zo gukunda u Rwanda n’Abanyarwanda,kuba inyangamugayo,gukoresha ukuri,ubworoherane,kwicisha bugufi,kwanga no kurwanya akarengane,kwiha agaciro no kugira uruhare mu kurwanya amacakubiri na Jenoside yakorewe Abatutsi.”
Gatoyire wayoboraga segiteri Gasange muri Komine Giti (ubu ni muri Gatsibo) mu 1994 ubwo habaga Jenoside, yabujije abaturage be kwijandika mu bwicanyi maze batahiriza umugozi umwe bahangana n’ibitero by’Interahamwe.
Iyo Komisiyo yatangaje ko uwo mugabo yakomeje kubanisha abaturage mu mahoro, akomera ku bumwe bw’Abanyarwanda ndetse arinda Ubunyarwanda ku rugero ruhanitse.
Ubutumwa bwakomeje buti “Aratabarutse ntazimye kuko asigiye Abanyarwanda umurage n’Igihango kizira gutatirwa.”
Mu 2019 ni bwo Gatoyire yagizwe umurinzi w’igihango ku rwego rw’Igihugu, yiyongera ku bandi 36.
Bivugwa ko ku bufatanye n’abaturage yayoboraga hakumiriwe ibitero by’Interahamwe byaturukaga i Murambi, Fumbwe na Nyarubuye. Amato yashoboraga gukoreshwa muri Muhazi yafungiwe ahantu hamwe kugira ngo ingendo zo mu mazi zihagarare maze bahangane n’ibitero by’Interahamwe.
Ibi byatumye muri Segiteri yayoboraga nta batutsi bahagwa kandi yakomeje kubanisha abaturage mu mahoro.
Mbere ya Jenoside yakorewe Abatutsi mu gihe cy’amashyaka menshi yasabye abaturage be ko batatandukanywa n’amashyaka ahubwo ko bakomeza kuba umwe bagafatanya n’ubwo baba mu mashyaka atandukanye.
Mu gihe cya Jenoside yakorewe Abatutsi afatanije n’abaturage barwanyije interahamwe bakoresheje imiheto, amacumu n’amabuye bityo bashobora kurinda inkike za Segiteri yayoboraga.
Yakuye ubwato bwose mu kiyaga cya Muhazi kugira ngo Interahamwe zituruka muri mu cyahoze ari Komini Bicumbi zitabona uko zambuka ngo zibatere. Kubera igitsure cye nta baturage be bivanze mu bikorwa byo kwica no gusahura.
Nyuma ya Jenoside yakorewe Abatutsi yakomeje kuyobora kugeza muri 2003, akomeza kubanisha abaturage mu mahoro, atanga ibiganiro bigamije guteza imbere ubumwe bw’Abanyarwanda
Gatoyire yitabye Imana ku myaka 81. Yari atuye mu murenge wa Gasange, i Gatsibo mu Burasirazuba ari naho yagaragarije ubutwari bwe.


text:
Impapuro nyinshi, ziriho amafoto n’amabara meza, zimanitse ku nkuta nk’imitako, ni zo zigusanganira ukinjira mu ruganiriro iwabo wa rugori. uzegereye, usanga ari impapuro zavuye mu binyamakuru bya “ni nyampinga”, muri nimero zitandukanye, uhereye ku ya mbere. iyo ubajije rugori niba azi “ni nyampinga”, ahita amwenyura, akakwereka ku rukuta. ati: “izi nkuru zo muri ‘ni nyampinga’ nazimanitse mu ruganiriro kugira ngo umuntu wese uzajya adusura azage azisoma, maze agire amakuru amenya cyangwa se ubutumwa asigarana. nange gukunda gusoma no gushakisha amakuru ni byo byampesheje amahirwe yo kuzajya kwiga muri leta zunze ubumwe z’amerika.” uti: “Rugori yabigenje ate?”
Rugori afite imyaka 20, avuka mu Karere ka Gicumbi munsi y’umusozi wa Kamitsinga. Nta muriro w’amashanyarazi uragera iwabo. Kuva mu Mugi wa Gicumbi ujyayo, hari urugendo rugera ku isaha irenga n’amaguru. “Ni Nyampinga” tumusura iwabo mu rugo, yari mu myiteguro yo kujya kwiga muri kaminuza muri Amerika, nuko atubwira uko yashatse iryo shuri.
Rugori ngo yatangiye kwiga ashyizeho umwete ubwo yari atangiye amashuri yisumbuye. Ibyo yabigiriraga kuzabona amanota meza, maze akarihirwa na leta. Ngo ababyeyi be nta bushobozi bwo kumurihirira bari bafite. Ageze mu wa gatanu, uburyo bwo kwemererwa kurihirwa na leta bwarahindutse. Ibi ntibyamuciye intege, ahubwo yahise ashaka ikindi yakora. Rugori ati: “Icyo gihe nahise mfata umwanzuro wo guhora nshakashaka amakuru kuri interineti, kugira ngo mbone ikigo kinyakira kandi nkakigamo mfite n’abandihira. Nashakaga muri Amerika none ubu narahabonye. Nziga muri Washington State University.”
Ayo makuru y’uko umuntu ashobora kujya kwiga mu mahanga, kandi atishyura, Rugori ngo yayakuye kuri interineti. N’ubwo nta mudasobwa cyangwa telefoni irimo murandasi yari afite, Rugori yakoraga urugendo buri munsi n’amaguru, akajya gushaka aho agura interineti, ngo abone uko ashakisha ikigo yazajya kwigamo. Rugori yatubwiye uko yahisemo gushakishiriza muri Amerika. Ati: “Ngewe nkiga mu mashuri abanza nishyurirwaga n’umushinga ufasha abakene. Kubera ko umwishingizi wange aba muri Amerika, nahoraga nifuza kumubona. Ibyo ni byo byanteye gukora uko nshoboye ngo nshake uko nazajya kwigayo.”
Amaze kubona aya mahirwe yo kujya kwiga muri Amerika, Rugori ngo byatumye akunda cyane gushakisha amakuru kurushaho. Ati: “Nzakomeza gushakisha amakuru, kuko nabonye ko hari amahirwe abantu babura kubera kutamenya. Kubera gushakisha amakuru no kuyabyaza umusaruro, nizera ko n’izindi nzozi mfite cyangwa izo nzagira na zo nzazigeraho.”
Rugori agira inama ba Ni Nyampinga ko bakwiriye kumenya neza icyo bashaka mu gutegura ahazaza habo, maze bakakigira intego. Avuga ko bakwiriye gushakisha amakuru bakurikije iyo ntego baba barihaye, kuko ari bwo bamenya neza aho bashakira amakuru yatuma bayigeraho. Yongeyeho ati: “Ba Ni Nyampinga bagenzi bange, ntimugakore ikintu ngo ni uko hari uwakibasabye. Nimwihe intego mwebwe, hanyuma mukore ubushakashatsi mubikunze, mushake uko mwazayigeraho!”


text:
Ku wa kabiri w’icya XIX Gisanzwe C, 13 Kanama 2019
Abatagatifu Ponsiyani na Hipoliti
Amasomo: Ivug 31,1-8; Zaburi (Ivug 32, 3-4b.7.8.9.12); Mt 18, 1-5. 10-14
Bavandimwe,
“Nimwemere ko Imana yacu ari indahangarwa. Ni urutare, ibyo akora biba bitunganye rwose, uburyo bwe bwose buraboneye.” Amasomo twateguriwe kuri uyu munsi araduhamagarira kongera kuzirikana ku mugenzo mwiza wo kwicisha bugufi imbere y’ubuhangange bw’Imana.
Twumvise mu isomo rya mbere urugero rwa Musa. Uhoraho ubwe yari yaramwibwiriye ko atazakandagiza ikirenge cye mu gihugu cy’Isezerano, ati: “Nta bwo uzambuka iyi Yorudani ureba”. Twumvise rero ko Musa yiyumvamo imbaraga zigenda zimushiramo maze agategurira umuryango wa Israheli kuyoboka Yozuwe uzamusimbura. Twumvise ahanura Yozuwe ati: “Komera kandi ube intwari, kuko ari wowe uzinjirana n’aba bantu mu gihugu Uhoraho yarahiriye abasokuruza babo akazakibaha; … Wigira ubwoba, ntucike intege”. Musa aduhaye urugero rukomeye rwo kwemera kurekura igihe wumva inshingano zawe utakizishoboye maze ugaha umwanya ugusimbura nawe agakomereza aho wari ugejeje. Koko rero nta gahora gahanze.
Mu ivanjili, Yezu arakangurira abigishwa be guhindura imyumvire bakicisha bugufi mbese bakamera nk’abana bato. Uwicisha bugufi niwe uzinjira mu ngoma y’Ijuru. Urugero rwa kabiri rwo kwicisha bugufi Yezu aduha ni urwo gushakashaka intama imwe yazimiye.
Bavandimwe,
Turi mu gihe cy’irushanwa mu gukora cyane tugategeka, tugakira, tukagera ku bukungu bwinshi, tukazamura icyizere cyo kubaho neza kandi tukaramba, mbese tugatunga tugatunganirwa. Urusha abandi ubuhangange arigaragaza abandi bakamuyoboka. Buri wese rero aba aharanira kwicara kuri izo ntebe z’ibyubahiro. Ku bw’ibyo rero, uyu ni umwanya wo gusubiza amaso inyuma tukareba niba koko tugikurikiza inyigisho y’umwimerere ya Nyagasani Yezu yo kwicisha bugufi. Aho ntiyaba yibereye mu mpapuro gusa maze umunsi tuyiguyeho tukayigisha abandi ndetse mu mvugo inoze ariko twebwe twaranze kuva ku izima?
Iyo urebye uburyo tubyiganira imyanya y’ibyubahiro kugeza n’aho bamwe bashobora kuvutsa abandi ubuzima, usanga tugifite mu mitwe yacu iki kibazo abigishwa babajije Yezu: “Mbese ubona ari inde uruta abandi mu Ngoma y’Ijuru?”. Nyagasani Yezu yaduhaye urugero rwo kwicisha bugufi. Imibereho ye ubwayo iratwigisha. Yemeye kuba umwe muri twe ndetse yigira uwa nyuma kugira ngo twese nta n’umwe usigaye inyuma adukize. None se twebwe tuvuga ko twamukurikiye dukurikiza urwo rugero yaduhaye?
Kwicisha bugufi by’ukuri ni ukumenya umwanya wawe. Imbere y’Imana buri wese ameze nk’umwana muto uhora ahanze amaso umubyeyi we kuko ari we atezeho amakiriro ye yose. Twese turi bagufi imbere y’Imana. Ugize amahirwe agahagarara imbere y’abandi agomba kuba umugaragu wabo kuko Databuja ari umwe; ni Imana Data Ushoborabyose. Ariko muri uko guca bugufi buri wese muri twe afite umwanya adasimburwaho mu muryango w’abana b’Imana. Kwicisha bugufi rero si ukwisuzugura, kwisuzuguza cyangwa kwishyiramo ko ntacyo umaze, ko ntacyo washobora, ahubwo ni ukumenya abo turi bo, kumenya uruhare rwacu mu kubaka umuryango w’Imana. Tugomba kumenya ko ntawe udasimburwa mu butumwa bwo guhagararira abandi tukamenya ko mu byo dukora tugenda twuzuzanya, kuko turi ingingo z’umubiri wa Kristu nk’uko Pawulo mutagatifu abitubwira.
Nimucyo rero dusabe Nyagasani aduhe imbaraga zo kumenya ko nta na kimwe twakwigezaho igihe tutari kumwe nawe ahubwo twihatire kumwiyambaza igihe cyose, tumere nk’abana bato imbere y’Imana.
Padri Léonidas NGARUKIYINTWARI


text:
Kuko amatariki ye y’amavuko atazwi neza,bakeka ko Athanase yavutse hagati ya 296-298.Yavukiye Alexandrie ya Misiri,aho yabereye n’Umweiskopi igihe kirekire.
Azwi cyane mu kurwanya ubuyobe(hérésie)bwashakaga kwemeza ko Yezu atari Imana(contre sa Divinité)kandi ko niba ari Imana atari Umuntu(contre son Humanité).
Iryo tsinda ry’ubwo buyobe ni ryo ryaje kwitwa arianisme kuko ryari riyobowe n’umupadiri witwa Arius.Ryatizwaga umurindi no kuba rishyigikiwe n’abagenga b’iyi si,cyane cyane abami batifuzaga ko abepiskopi n’Abapapa babasumbya ububasha.
Ubwo yatorerwaga kuyobora Kiliziya ya Alexandrie,abamurwanya,barimo n’umwami Constantin,barushijeho kuba benshi no kugwiza ubukana.Bageze n’aho bamurega gufata ku ngufu umugore wemezaga ko amuzi neza,nyamara mu rubanza amwitiranya n’umwe mu bapadiri ba diyosezi ye.
Ntibyahagarariye aho, kuko banamureze kwica umwepiskopi mugenzi we akamutema ukuboko.Ubwo yari ageze imbere y’abacamanza,Arsène yaregwaga ko yishe yigaragaje ari muzima,anerekana amaboko ye,maze abamuregaga babura iyo bakwirwa.
Ibyo bigeragezo ntibyamubujije kumara imyaka igera kuri 46 ku buyobozi bwa Kiliziya,kuva tariki ya 8 Kamena 328 kugeza tariki ya 2 Gicurasi yitaba Imana muri 373.
N’ubwo iyo myaka atari mike,imyinshi yayimaze mu bwihisho(clandestinité)no mu buhungiro(5 exiles).Abo yabaniye neza batumye abanzi be batagera ku ntego yabo yo kumwica.
Nta gushidikanya ko ubuzima bwe bwose ari inyigisho ku mbuto z’ukwemera gushinze imizi muri Kristu,n’iz’ingabire yo kutarambirwa(ténacité et constance.)Ubwe yarivugira ati(citation): »Celui qui va vers Dieu ne s’éloigne pas des hommes,mais se rend plutôt proche d’eux »
Twifurije umunsi mukuru mwiza abamwiyambaza bose.
By B.P


text:
>> Igihe Gisanzwe
Amasomo yo ku cyumweru, icyumweru cya 10 Gisanzwe, C
Isomo rya mbere : 1 Bam 17, 17-24
Igitabo cya mbere cy’Abami
Mu rugo umuhanuzi Eliya yabagamo, 17umwana w’uwo mugore nyir’urugo yararwaye. Indwara ye irakomera ku buryo yamuhitanye. 18Umugore abwira Eliya ati “Mpfa iki nawe muntu w’Imana ? Ese wazanywe iwanjye no kwibutsa Imana icyaha cyanjye, ngo wicishe umwana wanjye ?” 19Eliya aramusubiza ati “Mpa umwana wawe !” Amumukura mu gituza, aramufata amujyana mu nzu yo hejuru yararagamo, amuryamisha ku buriri bwe. 20Hanyuma atakambira Uhoraho agira ati “Uhoraho Mana yanjye, ese urashaka kugirira nabi uyu mupfakazi wancumbikiye, umwicira umwana ?” 21Eliya arambarara gatatu hejuru y’umwana, maze atakambira Uhoraho agira ati “Uhoraho Mana yanjye, umwuka w’uyu mwana numugarukemo !” 22Uhoraho yumva ijwi rya Eliya, maze umwuka w’umwana umugarukamo asubirana ubuzima. 23Eliya afata umwana, amukura mu nzu yo hejuru aramumanukana amuhereza nyina. Eliya aravuga ati “Dore umwana wawe ni muzima.” 24Umugore abwira Eliya ati “Yego, noneho ubu menye ko uri umuntu w’Imana, kandi ko ijambo ry’Uhoraho uvuga ari ukuri.”
Kuzirikana : Zab 30 (29), 3-4, 5-6ab, 6cd-12, 13
ZABURI
Inyik/ Ndakurata Uhoraho, kuko wampaye kwegura umutwe.
- Uhoraho Mana yanjye, naragutakiye maze urankiza ;
- Uhoraho, wanzamuye ikuzimu,
- maze ungarurira kure nenda gupfa.
- Nimucurangire Uhoraho, mwebwe abayoboke be,
- mumwogeze muririmba ubutungane bwe ;
- kuko uburakari bwe butamara akanya,
- naho ubutoneshe bwe bugahoraho iteka.
- Ijoro ryose riba amarira gusa,
- ariko igitondo kigatangaza impundu z’ibyishimo.
- Nuko amaganya yanjye uherako uyahindura imbyino,
- ikigunira nari nambaye ugisimbuza imyenda y’ibirori.
- Ni yo mpamvu umutima wanjye uzakuririmba ubudatuza,
- Uhoraho Mana yanjye, nzagusingiza iteka ryose.
Isomo rya kabiri : Gal 1, 11-19
Ibaruwa Mutagatifu Pawulo Intumwa yandikiye Abanyagalati
11Mbibamenyeshe rero bavandimwe, iyo Nkuru Nziza nabigishije si iy’umuntu, 12si n’umuntu nyikesha kandi si umuntu wayinyigishije : ni Yezu Kristu wayimpishuriye. 13Mwumvise kandi imigirire yanjye kera nkiri mu kiyahudi : ko natotezaga bikabije Kiliziya y’Imana nshaka kuyitsemba. 14Kandi benshi mu bo tungana dusangiye n’ubwoko, nabarushaga gukurikiza idini ya kiyahudi, nkabasumbya ishyaka ryo guharanira umuco karande w’abasokuruza.
15Nyamara umunsi Uwanyitoranyirije nkiri mu nda ya mama, yampamagaye ku bw’ineza ye 16ngo ampishurire Umwana we kugira ngo mwamamaze mu mahanga, ako kanya nahise mpaguruka nta we niriwe ngisha inama, 17habe no kuzamuka i Yeruzalemu ngo nsange abantanze kuba intumwa ; ahubwo nagiye muri Arabiya, nyuma ngaruka i Damasi. 18Nyuma y’imyaka itatu ni bwo nazamutse i Yeruzalemu kureba Petero, tumarana iminsi cumi n’itanu. 19Nta yindi ntumwa twabonanye, uretse Yakobo umuvandimwe wa Nyagasani.
Ibango-ndirimbo ribanziriza Ivanjili : Lk 7, 16
Alleluya Alleluya.
- Umuhanuzi ukomeye yaduturutsemo :
- Imana yasuye umuryango wayo.
Alleluya.
Ivanjili Ntagatifu : Lk 7, 11-17
+ Luka
Muri icyo gihe, 11Yezu arakomeza ajya mu mugi witwa Nayini.
Abigishwa be n’abandi benshi baramukurikira. 12Ngo agere hafi y’irembo ry’umugi, ahura n’abahetse umurambo bajya guhamba umuhungu w’ikinege, nyina akaba yari umupfakazi ; kandi abantu benshi bo muri uwo mugi bari bamuherekeje. 13Nyagasani amubonye amugirira impuhwe ; aramubwira ati”Wirira !” 14Nuko yegera ikiriba agikoraho, abari bagihetse barahagarara. Aravuga ati “Wa musore we, ndabigutegetse haguruka !” 15Nuko uwari wapfuye areguka aricara, atangira kuvuga. Yezu amusubiza nyina. 16Bose ubwoba burabataha, basingiza Imana bavuga bati “Umuhanuzi ukomeye yaduturutsemo, kandi Imana yasuye umuryango wayo.” 17Iyo nkuru isakara muri Yudeya yose, no mu gihugu cyose kiyikikije.


text:
Hari ba “Ni Nyampinga” batandukanye bakunda kumbaza ibibazo ku ihohoterwa. Bambwira ko bakunda kumva abantu bavuga iby’ihohoterwa rishingiye ku gitsina, ariko kandi ngo hakaba hari igihe usanga bavuga ko umuntu yahohotewe abyiteye. Bibaza icyo “Ni Nyampinga” yakora ngo adahohoterwa abyiteye. Bakanibaza kandi “Ni Nyampinga” wakorewe iryo hohoterwa icyo yakora.
Nshuti yange “Ni Nyampinga”, niba nawe warigeze kwibaza iki kibazo, reka nkubwire ko ari ikibazo k’ingirakamaro cyane. Ni yo mpamvu ngiye kugisubiza ngihereye mu mizi.
Ni byo koko ujya wumva abantu bavuga ihohoterwa rishingiye ku gitsina. Uribaza niba umuntu ashobora guhohoterwa abyiteye, hamwe n’icyo yakora biramutse bimubayeho. Igisubizo kihuse cyane naguha ni OYA. Reka reka nta muntu uhohoterwa abyiteye. Ariko se ubusanzwe wumva neza icyo guhohoterwa bishingiye ku gitsina bishatse kuvuga?
N’ubwo rero ba “Ni Nyampinga” bashobora guhohoterwa, ariko ubundi ntibikwiriye kubaho, kandi biranahanirwa mu mategeko. Ubusanzwe nka “Ni Nyampinga”, ufite uburenganzira busesuye bwo kudahohoterwa na rimwe, kimwe n’abandi ba “Ni Nyampinga” bose. Ubundi uba ugomba kubaho wisanzuye, wumva ufite umutekano uhagije, waba uri mu rugo cyangwa se ku ishuri, n’ahandi hose. Ikindi ni uko buriya ufite uburenganzira bwo kwifatira ibyemezo byerekeye umubiri wawe, no kwihitiramo ibikubereye, bituma ejo hawe hazaba heza. Zirikana ko kudahohoterwa ari uburenganzira bwawe bw’ibanze, wowe n’abandi ba “Ni Nyampinga” bose, haba mu Rwanda ndetse no ku isi hose ; kandi ko guhohotera undi ari icyaha gihanwa n’amategeko y’u Rwanda, akaba yarashyiriweho kukurinda hamwe no kurinda abantu bose muri rusange.
Nibyo koko, ari mwe ba “Ni Nyampinga”, ari na basaza banyu, mwese mushobora guhura n’ihohoterwa. Ariko ushobora kuba warabibonye ko ba “Ni Nyampinga” ari bo bagira ibyago byinshi byo gukorerwa ihohoterwa rishingiye ku gitsina namaze kugusobanurira hejuru ; ibi bigaterwa n’uburyo umuryango nyarwanda wakunze gufata abakobwa nk’abantu badafite agaciro kangana n’ak’abahungu, cyangwa se nk’abantu bashobora gukoresha icyo bashaka kandi igihe bashakiye.
Hanyuma ikindi nakubwira kitari kiza, ni uko usanga ba “Ni Nyampinga” benshi bahohoterwa batavuga ibyababayeho, bakicecekera. Uti: “Kubera iki?” Impamvu ibibatera nta yindi. Ni uko usanga batazi uburenganzira bwabo burimo no kuba kizira kubahohotera. Ariko nanone, hari abatavuga ibyababayeho kuko baba batinya ko noneho abantu babimenye byaba bibi kurushaho, kubera ukuntu usanga hari abantu benshi bahita batererana uwahohotewe bamwumvisha ko ari we wabaye nyirabayazana wo guhohoterwa; kandi ibi si byo habe na mba, nta muntu uhohoterwa abyiteye kirazira.
Ikindi kandi, usanga mu muco nyarwanda haragiye habonekamo ibikorwa byinshi bifatwa nk’ibisanzwe, kandi nyamara bikandamiza “Ni Nyampinga”. Urugero naguha, ni nko kuba kera barumvaga ko umuhungu agomba gutozwa kuzaba umutware w’umuryango kuva akiri muto, bityo ugasanga yemererwa kuba yakubita bashiki be, akabahatira gukora ibintu bitandukanye ku gahato. Ibyo byagiye bituma n’iyo yahohotewe abantu babimenye babifata nk’aho atari ikibazo, maze ntibabyiteho. Ibi rero bigaca ba “Ni Nyampinga” intege zo kubitangaza maze bagahitamo kubigira ibanga. Nyamara, kubigumana bihungabanya “Ni Nyampinga” wahohotewe, bityo bikaba ari byiza cyane iyo abashije kubona umuntu mukuru yizera yaganiriza ibyamubayeho.
Ariko ntugire ubwoba! Umva nguhumurize! Niba warigeze ukorerwa ihohoterwa mu buzima, cyangwa se niba uzi undi muntu warikorewe, banza wumve ko atari ikosa ryawe na rimwe! Kandi uzirikane ko uwo ari wese, yaba wowe nka “Ni Nyampinga” cyangwa musaza wawe, yaba umuntu mukuru cyangwa se mugenzi wawe mungana, nta n’umwe wemerewe kuguhohotera, cyangwa se no kugira undi muntu uwo ari we wese ahohotera.
Umva nkugire inama! Ntukazigere wemera na rimwe ko hari umuntu ukwigirizahoUmva nkugire inama! Ntukazigere wemera na rimwe ko hari umuntu ukwigirizaho nkana, cyangwa “ukumenyera”, nka kwa kundi mujya mubyita. Sibyo? Ntihakazagire uwo wemerera ko agukoresha imibonano mpuzabitsina ku ngufu, cyangwa se ko agukoresha ibindi biyiganishaho udashaka, n’iyo yaba umwe mu nshuti zawe cyangwa undi muntu mukuru. Kuko ibi ngibi iyo babikoze, baba baguhohoteye. Bibangamiye cyane uburenganzira bwawe hamwe n’ubw’abandi bakobwa bagenzi bawe.
Ubusanzwe uramutse uhohotewe, abantu bose muturanye hamwe n’abo mu muryango wawe, bagakwiriye kugufasha. Ikibazo bakakigira icyabo. Nta muntu n’umwe ufite uburenganzira bwo kugucira urubanza. Sibyo! Ariko biranashoboka ko utabasha kurwanya umuntu ngo umubuze kuguhohotera, maze kubw’ibyago bikanga bikaba. Ibi ngibi biramutse bikubayeho byo gatsindwa, uzikomeze, maze ushake umuntu mukuru wizera, umubwire ibyakubayeho, kuko yagufasha kugushakira ubufasha bwihuse.
Reka nguhe urugero. Niba hari “Ni Nyampinga” wahohotewe maze bikamuviramo gutwara inda, cyangwa se kuko yahohotewe akagerwaho n’izindi ngaruka zikomoka ku ihohoterwa, nko kugira ikimwaro mu bandi, akayoberwa icyo yakora n’icyo yareka, akagira agahinda se, cyangwa se agahungabana kubera ipfunwe, nta muntu n’umwe wagakwiriye kumucira urubanza! Ahubwo inshuti n’umuryango baba bagomba kumuba hafi. Bakamufasha guhangana n’ingaruka zamugeraho, bityo agakomeza kugira ikizere k’ejo hazaza heza.
Niba rero warigeze gukorerwa ihohoterwa rishingiye ku gitsina, cyangwa ukaba ureba inshuti yawe ukabona yitwara nk’aho yaba yararikorewe, hano ngiye kuguha inama wakurikiza, hanyuma ukabona ugufasha ngo utagwa mu ihohoterwa, cyangwa se udaheranwa n’ingaruka zaryo, wowe cyangwa iyo nshuti yawe.


text:
Ubusanzwe tuzi neza ko hari ibyiciro bibiri mu bu rumbuke bw’abagore cyangwa abakobwa. Hari abagira itariki bagiraho mu mihango idahinduka...
Ubuzima
Rimwe na rimwe ababyeyi bananirwa kumenya neza uko bigisha abana babo mu buryo bukwiye, wenda ku bw'impamvu zimwe na zimwe...
Kuba muri iyi nkuru tugiye kuvuga bimwe mu byo abasore bakunze kubeshya, ntibivuze ko ari ihame ridakuka ko igihe cyose...
Gukoresha telephone umuntu ari muri tuwaleti (toilet) bimaze kuba umuco cyane cyane mu rubyiruko. Si ukubeshya biraryoha kandi biranashimisha kuba...
Benshi iyo turiye ipapayi, mubusanzwe imbuto z'imbere turazita. Ndizera ko buri wese urasoma iyi nkuru atazongera kuzita kuko zivura zikanarinda...
ikigo cy'Abanyamerika gishinzwe gucunga no gupima ibyerekeranye n'indwara US Centers for Diseases Control (CDC) byemejeko ko kubabara ku mazuru (runny...
Benshi bibaza ku ndwara y'umutima bikabashobera.Indwara y'umutima igira ibimenyetso bitandukanye bishobora ku kumenyesha ko uwurwaye nk'uko izindi rwara zigira ibimenyetso....
Bishobora kuba byarakubayeho cyangwa bijya bikubaho wajya kunyara ukumva ziri kwanga gusohoka, zanasohoka ukumva nta muvuduko ufatika zifite ndetse ukumva...
Gusura byo si igitangaza ntawe udasura kuva ku mwana ukiri mu nda kugera ku musaza/mukecuru. Nyamara nubwo ari ibintu bisanzwe,...
Imineke ni imbuto ziryoshye, zishimishije kandi zifite umumaro ukomeye ku buzima bw’umuntu.Nubwo umuneke ari mwiza sibyiza kuwurya nyuma yo kurya...


text:
Buri mwaka tariki 14 Gashyantare haba ni umunsi ukomeye ku bakundana, usanga akenshi abakundana bawufata nk'umunsi wabo, uyu uba ari umunsi wo kwicara hamwe bagasubiza amaso inyuma bakibukiranya urugendo banyuzemo mu rukundo ndetse bagasangira ibyishimo byaho bagejeje bakundana uruhamye.
Ibi ninako uyu mwaka
bigomba kugenda aho tariki 14 Gashyantare 2019 ari umunsi watangiye kwitegurwa
bikomeye mu mujyi wa Kigali, kuri ubu hamwe mu hamaze kugaragaza ubushake bwo kwakira
abakundananye bakishimana ni muri Pacha Club ahateguriwe ibirori bya Silent Disco
biri mu bigezweho mu Rwanda.Iki gitaramo cyateguwe na Decent Entertainment amakuru agera ku Inyarwanda.com ni uko bongeye gutumira VJ Spinny umunyarwanda
uvangavanga imiziki muri Uganda ariko nanone umaze kubaka izina mu karere ka
Afurika y'Iburasirazuba kubera Silent Disco.
Igitaramo cyateguwe ku munsi w'abakundanye...
Iki gitaramo
bitaratangazwa neza urutonde rw'aba Djs bazagicurangamo byitezwe ko kizaba
tariki 14 Gashyantare 2019, aho kwinjira bizaba ari amafaranga ibihumbi bitanu
ugahabwa Ecouteurs zo kumviramo umuziki
cyane ko iki gitaramo gitegurwa ku buryo abantu babyina umuziki
ucurangwa naba Djs b'inzobere baba bateguwe ariko nta rusaku rwumvikana hanze.


text:
Dukwiye guterwa ishema no kuvuga neza ururimi rwacu-Munyantwari
Yanditswe na IYAREMYE YVES
Guverineri w’Intara y’Iburengerazuba, Munyantwari Alphonse, yasabye Abanyarwanda kwirinda kugoreka ururimi rw’Ikinyarwanda, ahubwo bagaterwa ishema no kuruvuga neza, kuko ari rwo shingiro ry’iterambere.
Ni ubutumwa yagarutseho mu muhango wo kwizihiza umunsi mpuzamahanga w’ururimi gakondo, ku rwego rw’igihugu wizihirijwe mu karere ka Rubavu mu Ntara y’Iburengerazuba, ku wa 21 Gashyantare 2018.
Guverineri Munyantwari yavuze ko umunsi nk’uyu ari uwo kwitekerezaho, abantu bakisuzuma bakareba aho bageze mu guha agaciro ururimi gakondo, birinda kuruvangavanga n’izindi ndetse no kurugoreka, kuko kuruvuga neza bikwiye gutera ishema buri wese.
Yagize ati “Buri munyarwanda akwiye kutagoreka ururimi, yibwira ko naruvanga n’izindi ari bwo biri bwumvikane.
Dusabwe guterwa ishema no kuvuga neza ururimi rwacu kuko kurumenya bizadufasha no kumenya n’ibindi byose bihera kuri gakondo, kandi natwe tuzakomeza tuzamure ireme ry’ururimi rwacu kandi rukaturanga mu buzima bwacu bwa buri munsi, rukwiye kutubera imbarutso ya byose birimo iterambere, imibereho myiza n’ibindi bitandukanye.”
Dr Niyomugabo Cyprien, Intebe y’Inteko y’Ururimi n’Umuco, akaba impuguke n’umushakashatsi mu ndimi gakondo nyafurika, yasobanuye ko uyu munsi washyizweho n’Umuryango w’Abibumbye kubera agaciro k’ururimi gakondo.
Yasabye Abanyarwanda ndetse n’urubyiruko by’umwihariko gukunda Ikinyarwanda, bakakivuga batakigoreka, kuko ururimi gakondo ari ingenzi cyane mu buzima bwa buri munsi bw’umuntu.
Yagize ati “Ururimi rwacu rufite agaciro nk’ako umubyeyi aha umwana atwite mu nda, urwo rurimi umubyeyi abwira umwana atwite ni rwo rutuma avukana imbaraga, akanyamuneza ndetse rumufasha kuzakura neza, kandi uko akura bifitanye isano n’uko yafashwe n’umubyeyi we mu nda.”
Yakomeje avuga ko ubushakashatsi bwagaragaje ko ubwenge bw’ibanze buzatuma umuntu aba uwo ari we butangirira ku rurimi gakondo, ari nayo mpamvu Abanyarwanda basabwa gukomera ku kinyarwanda kuko ubwenge bw’ibanze ariho bushamikiye.
Yunzemo ati “Ababyeyi, abihayimana, abahanzi, abanyamakuru bose kuri ubu bafite inshingano zo kurengera ubusugire bw’ururimi nyarwanda, bakaruvuga neza bakarunoza, urubyiruko rufite inyota yo kuvuga mu kinyarwanda no kukisangamo cyane, igisigaye ni twebwe, ababyeyi dusabwe gufasha abana ni inshingano zacu, kuko ururimi ni umutungo w’Isi.”
Dr Niyomugabo kandi yakanguriye abayobozi mu nzego z’ibanze gukoresha neza ururimi rw’Ikinyarwanda, kugira ngo bahe urugero rwiza abo bayobora.
Yagize ati “Tugomba gukoresha ururimi abaturage bumva, kuko byihutira abaturage bigatuma bashyira mu bikorwa ibyo bumva, ndasaba abayobozi gutanga ubutumwa mu rurimi rwumvwa neza, n’ubinaniwe akavuga icyongereza kitavangiye bakamusemurira, aho kuvangavanga, gusa bizagenda bihinduka.”


text:
Umunsi wo kutambara ipantalon mu mamodoka na za Train watangiye muri 2002,icyo gihe bitangirira i New York,kuri ubu byarenze kuba iby’abagabo gusa kuko n’abagore babikora ndetse byarenze USA bigera n’i Burayi.
Uyu ni umunsi bamwe bagendana ikimwaro kubwo kubona abantu bakuru kandi bazima bambaye imyenda y’imbere gusa.Watangiye ku italiki ya 08/01/2002 ubwo abasore 7 binjiraga muri Bus i New York batambaye amapantalon maze abo basanze bakabaseka ariko ntibabasohore,icyo gihe uwababazaga wese bamubwiraga ko bibagiwe kuzambara
Kuva icyo gihe iki gikorwa bamwe bita icy’ubusazi cyangwa icy’umwijuto cyarasakaye kugeza ubwo muri uyu mwaka wa 2017 n’ubundi abagore n’abagabo buriya ama Bus na train biyambariye imyenda y’imbere bagenda basoma udutabo n’ibinyamakuru.
Mu mafoto dore uko byari byifashe i New York kuri No pants day muri uyu mwaka:


text:
Umukinnyi Niyonsaba Bienvenue usanzwe ari umukinnyi wa Patriots BBC, ku myaka 28 y’amavuko yabonanye na se w’ukuri mu gihe uwo yari azi ko ari se nyakuri yapfuye muri 2003 akanamushyingura.
Ikinyamakuru Inyarwanda.com dukesha iyi nkuru kivuga ko byose byatangiye ubwo Niyonsaba Bienvenue wavukiye muri Repubulika Iharanira Demokarasi ya Congo yatanzwe na nyina umubyara ajya kurerwa na nyirakuru.
Uko yakuraga yifuje kumenya ababyeyi be bituma Nyirakuru amuha uburenganzira bwo kujya ajya gusura nyina n’uwo yitaga se [umugabo wa nyina] mu bihe by’ibiruhuko bari batuye i Rubavu.
Nubwo ngo yasuraga bariya babyeyi be [nyina n’umugabo we],aba ngo ntacyo bamufashije mu bijyanye no kwiga ahubwo ngo byose byakorwaga na nyirakuru.
Gusa ngo muri 2003 baje kugira ibyago uwo yari azi ko ari se [umugabo wa nyina] yitaba Imana ndetse Bienvenue ajya kumushyingura azi ko ashyinguye se umubyara mu maraso ubundi bakomeza ubuzima.
Yize amashuri abanza, ayisumbuye na Kaminuza arayarangiza ubundi akomeza gukina umukino wa Basketball nk’uwabigize umwuga ubu akaba akinira Patriots BBC ari na yo kipe ikomeye mu Rwanda.
Ngo mu minsi ishize ni bwo umwe mu nshuti ze bakinanye Basketball yamuhamagaye kuri telephone amubwira ko amufitiye inkuru ishyushye ariko ko baza kuzitirwa n’ibihe bya Guma mu Rugo byariho icyo gihe.
Byatumye ayo makuru ayamubwirira kuri telephone ko hari umugabo umaze iminsi avuga ko ari se kandi ko yifuza ko babonana.
Bienvenue avuga ko aya makuru yamubabaje ndetse akuka inabi iyo nshuti ye agira ati “Nawe unzi koko, urambwira ibyo kandi uzi neza ko Papa namushyunguye muri 2003.”
Gusa ngo ayo makuru ntiyari kuyumva ngo yicare aterere agati mu ryinyo ahubwo yongeye kubaza iyo nshuti ye amazina y’uwo mugabo uvuga ko ari Se, arayamubwira.
Ngo yahise ayabaza nyina ati “Ese umuntu witwa Byiringiro Enock uramuzi ?” Undi ngo yahise aba nk’uwikanze amubaza uwayamubwiye, amusubiza agira ati “Uwamumbwiye ntabwo ari ngombwa ahubwo mbwira, uramuzi ?” Umubyeyi we ngo yahise agwa mu kantu amubwira ko amuzi ndetse ahita amuhishurira ko ari se wo mu maraso.
Binvenue yahise agwa mu kantu bibanza kumubabaza kuba uwo mubyeyi we yaratuje mu gihe cy’iyi myaka yose ariko nyuma ngo yaje gucururuka ndetse ngo ubu yamaze kumubabarira ndetse bamaze no guhura.
Dusingizimana Remy is a journalist for Umuryango.rw. He studied at the University of Rwanda.He holds a Bachelor’s degree in Journalism and Communication. He started his career in writing about sports in 2015.Follow him on Twitter and Instagram @REMY SAGAN
NTIBIBAHO NTIMUGAHIMBE INKURU. NTA MWANA UBYARWA MURI UBWO BURYO NGO AYOBERWE UKURI. N’IYO NYOKO UKUBYARA ATABIKUBWIYE UBIBWIRWA NA RUBANDA. UBWO SE YABONAGA ABANA NA NYIRAKURU ARIWE UMWITAHO WENYINE KUGEZA NO KUMURIHIRA ISHURI UKIBWIRA KO ATABYIBAZAGA? NONE SE UWO WAMUHAMAGAYE AMUBWIRA KO SE WA NYAWE YABONETSE, SI UKO YARI AZI KO ABAYEHO ATAZI SE? MUJYE MUREKA GUFATA ABASOMYI NK’INJIJI. GUSA YIHANGANE SI WE WENYINE.


text:
*Mermaids* Episode_11
“Urukundo ni Ikizira ”
[Love is a Crime] ………Akiva iwabo kuko yarasigaye ari imfubyi itagira
kivurira yahise Ajya kuba kwa
Betty mucuti magara wumuryango byumwihariko Gasaro.
Divine yahoranaga ubwigunge
agahora ari wenyine kandi avuga make cyane abaze.
yahoranaga umujinya n’ umushiha kandi adakunda
gukina nabandi bana kuko kwa Betty ho bagiraga utundi
twana tw’urungano rwe !
Uwomunsi bagera murugo Betty yahise asubira kubitaro
kwita kumirbo yaba Samuel na Gasaro ndetse no
gukurikirana iby’ iperereza ry’ icyo bazize n’ uwabishe.
Divine utundi twana twazaga kugerageza gukina nawe
ngo bishimishanye
Bakine basabane gusa Divine agahita abashihura.
…….
…….
Bisatinze Betty yavuye kubitaro ataha akererewe kuko
yari yabanje kujyana imirambo muburuhukiro “mortuary”
Betty yari yaratokotse ndavuga gikiranuka yarakijijwe
nyuma yo kubwirizwa nabakozi b’ imana akareka
kujyendera munzira zanduye z’ imyizerere idahwitse
Yari yaranihanye ibyo kujyana abantu hahandi yajyanaga
abantu bakeneye ubuvuzi kuri wamuntu witwaga
UMUBYEYI umwe wavuye Gasaro
ubusanzwe Betty niko kazi yakoraga kujyana abantu
kumubyeyi gusa nawe yari ayanda
Yari amaco yimfakare y’ inda.
yari yarabyihanye hashize imyaka itatu Gasaro Abyaye !
ndetse nyuma
Yaho gato yahise ashaka umugabo banabyarana umwana
bise Victor bidatinze aranamukurikiza akana kagakobwa
bise Victoria…
Betty yarafite umuryango wishimye kandi unyuzwe
ikibazo cyonyine rukumbi yarasigaranye n’ ubusinzi
bukabije bw’ umugabo we Reymond. ntabwo yasibaga
amasengesho arimo gusengera umugabo we ngo arebe
ko yazahinduka
Akaba umwana mwiza nkabandi bana.
Uwomugoroba Betty yatashye yicuza kukuntu inshuti ye
Gasaro apfuye atariyihana icyaha bakoze cyo kwijandika
mubikorwa byagipagani
yumvaga umutima we urimo kumucira urubanza kuko
atariyakamusabye imbabazi z’ iyo migenzereze y’
ubuhakana mana yari yaramujyanye mo!
Yaratashye ataha anibaza cyane kuri Divine yibaza
ubuzima agiye kubamo uburyo bugiye kumugora kubera
gutangira ubuzima bw’ ubupfubyi akiri ikibondo
Ageze murugo yasanze Divine yicaye hanze kuri
fondasiyo yinzu yigunze asankumuntu wihebye ufite
agahinda….
Yahise yihuta aramuhobera aramuterura aramubaza ati
Divine urakoriki hanze amasaha nkaya y’ijoro ? kuki
Raymond atakujyanye munzu
Betty akimuhobera Divine we yahise aturika ararira Betty
nawe atangira kurira.
yahise amubwira ati ngaho icecekere mama
Rekeraho kurira umbwire ibyabaye kuri mama na papa
wawa ! Haba hari icyo wabonye ?
Ntakamenye ko uwo ari kubaza ariwe sekibi shitani nzima
igenda mubantu.
Divine ati yego hari icyo nabonye !
murugo haje ibigabo aribwo papa akiva kukazi atashye
byica mama na we agerageje kubirwanya biramwica njye
nari nihishe inyuma y’akabati ka television ntabwo
bambobye baze kubica
batwara afaranga ya papa yose baragenda
………..uko yakamubariye inkuru y’ uko byagenze
mwibuke ari kumubeshya ni inkuru ari guhimbahimba
ngo akinge abantu ibikarito mumaso.
Betty yararize Divine nawe akarushaho.
mbere yo kumwinjiza muznu yabanje kumuhoza ngo
abanze atuze bwari bwije abandi bana baryamye
banasinziriye
Raymond we nzakagendana ndavuga agacupa yari
yihembukiye ntimubaze byinshi yari yiryamiye muntebe
muri salon ahagatiye icupa rye ryakamanyinya
Divine akimukubita amaso
Yahise anyoterwa no kwica .
Betty we nyiramagogwa at I m Arikox Raymond
burimunsi nugusinda burimwanya uba uri mutubari
ugataha iteka utembagarana amacupa yamayoga
ubona bizagatukirahehe kweli ?.
Raymond mujwi ririmo intege nke rutava mukanwa ati
ese waje mugore nkunda ? wanshakiye cyagicuma
cyanjye ukansomya kumusa ko numva inyarwa yinyota
imbaga yogatabwa !
Iyi nkenya ndayikizwa niyahera ?
Betty ati uko umeze uko wabaye ibyatsi urumva ugishaka
andimayoga , koko Raymond?
Umugabo muzima ufite urugo umugire nabana ukigira
uko ?
Raymond yahise azamura ijwi nakamere ati ubwo
urashaka ko nkujebetura dore narimaze kabiri ntaguceka
ngo iryo game ryose ufite ndikumaremo
wamburamumaro we !
umugore wingare utazi kwita kumugabo ngo ahubwo
nukwirirwa mumihana ngo ari gusenga….
ubundi ko utari mwiza byibura ngo njye nirirwa nkurora
nka kera
ukaba warabaye imburamumaro yewe no mugitanda
ntacyumaze urutwa n’ udahari umeze nk’ urutare rutazi
icyitwa amazi iwawe iteka hahora ari mumapfa !
Ubonye maze kabiri ntaguha isomo none utangiye no
kujya uranyurira !? Utangiye kwigira igiswaganga sha ,
henga nze nkwereke !
. Betty na we ati ariko Raymond, banza unirebe uri intere
wesewese wabaye ibyatsi…. None ngo urashaka
kurwana !?
Ese ntanubwo ujya ubitekerezaho
??
Reba ninjye uhahira uru rugo, ninjye wishyura ubukode ,
ninjye wiyishyuruira burikimwe ,
Nkamesa, ngakoropa , ngateka , ariko wowe ntakindi
ukora kitar’ ukwirirwa mutubari usinda gusa.
Betty yarafite byose ariko yarafite n’ ikigeragezo cy’
umugabo
Raymond yari urwandiko ndabarahiye. Betty yaragiye
kuzicwa nagahinda umugabo we yamuteraga.
Raymond yarasindaga bimwe bikabije agataha akubita
umugore
nabana akabafukuza
Agahora ashinja Betty kumuca inyuma akajya mubandi
bagabo.
Betty yanze gukomeza gutonganira Imbere yumwana
ahita amujyana mucyumba .
Mugutambuka asa nukoma kumugabowe Raymond
wasaga n’uri munzira .
Raymond ahita yiterera hejuru ati utangiye no kunsunika
ndi iwanjye !? sawa shan ubwo turibuze kureba ngo
ninde boss hano ndakwereka ko arinjye nyiri rugo atari
wowe.
yahise ashaka kumukurikira ngo amukubite gusa
ntagatege yarafite yahise agwa hasi ahirima aho Betty na
Divine bamusiga arimo kurwana no kwiyegura.
Agacupa yari yagaciye intege ariko nako kari kamugize
intere.
Betty yahise ajyana Divine mucyumba cyabana
Basanga Victor na Victoria basinziriye Victoria we arimo
no kugona uboshye ikamyo irimo guterera umusozi
yikoreye amatoni.
Betty yaryamishije Divine ubundi
azimya amatara arasohoka.
Betty akihashingura ikirenge Divine yahise ahaguruka
yitegereza ahantu hose hari hijimye usibye urumuri
rukeya rw’ ukwezi kwari gucanye hanze urumuri rwako
rugaca mudirishya ryariho ikirahuri cy’ umweru n’akarido
gakengerana /kabonerana cyane. Divine yatangiye
kwisetsa ati mbega ukuntu nashobora kwiyumanganya
uziko nafilimi nayikina !? Ibyobyose yabaga ari
kubyibwira mumutima ati Umugabe kazi agomba kuba
atewe ishema nange kabisa ntakabuza mission yampaye
Nyirimo neza cyane.
…….yahise yongera araryama ati ngomba gusubira
imuhengeri nkajya guhabwa Ferestation !
bakanshimira kubwakazi keza maze gukora kandi mugihe
gito.
Yahise ajya imuhengeri ariko Hagenda roho ye umubiri
usigara kwa Betty.
Arimunyanja hamwe n’ Umugabe kazi Bari kwinezeza
arinako umugabe kazi amushimira nibwo Divine yatangiye
kumva ukuboroga
Akumva umuntu uboroga arimo kurira cyane !
Yahise agaruka asubira mumubiri we ubundi ahita abyuka
yumva umuntu urimo kurira ari aho mucyumba mukureba
abona ni Victoria
Ati ubwose iki ki kigoryi cy’ umugore cyataye umwana
wacyo ntabwo kirikumva ko arimo kuboroga
Ubundi cyaje kikamuzibya akareka kunsakuriza !
Yahise yegera agatanda Victoria yar’aryamyemo tumwe
twabana
Yumva umwana akomeje kurira ahubwo arimo kurushaho
umujinya waramwishe
atangira guhinduka bimwe bye.. ahita amufata akaboko
aramukurura amucisha murubavu rw’ agatanda
amushikanuzamo
…….yabanje kwitegereza icyo kibondo maze na we
yumva agizemo akantu kimpuhwe aragihoza arangije
asubira kuryama
Atarirambika yumva ryajwi mumatwi nanone riti mwice!
mwice! mwice kandi nonaha!
Divine yahise ahagarara gato arahindukira areba umwana
Victoria aho yararyamye mugatanda ke
Amaso arahinduka
n’ isura irahinduka ubundi ahita asatira Victoria
amuhagarara hejuru
ahita yunama ngo amucakire mukajosi ubundi
agoronzore rimwe nk’ uwica agakoko!
………
………
Betty yashigukiye hejuru akanguka umutima udatuje
avuga yongorera ati Nsindwa !mwizina rya Yesu!
Tsindwa……
Mana birabe ibyuya
Yakangutse yifashe impungenge yarasose inzozi mbi.
Yari arose umwana we Victoria agwa mumugezi ngo
maze ikintu kiraza gihita kimutwara
Yahise yibaza ati ubuse koko izi nzozi zishaka gusigura
iki bakobwa bakowe !?
Akibitekerezaho yahise abyuka yihuta ajya kureba
agakobwa ke Victoria.
Divine agifata akajosi k’ uruhinja atari yakagobanya
yumva
Betty asohotse mucyumba cye akubita inzugi yihuta
arimo kuza mucyumba cy’ abana
nawe yahise akokanya yiterera muburiri umurabyo
uratinda
Byetty yageze mucyumba Divine arino gufurura.
yafatiye feri kugakobwa ke akigakubita amaso ariruhutsa
abonye kameze neza ntakibazo gafite.
Abana bose bari basinziriye mucyumba ari cwe
ntawukoma ntanagasazi gatamba.
Yahise aterura akana ke ubundi arasohoka
Mugusohoka yabaye akihava
Divine ahita ahagurukan’ umujinya w’ umurandura nzuzi
kumaso
N’uburakari ndenga kamere
Kuko yarakuwe amata kumunwa…….. ….
……….
“”
“”””””””””””””””” “””””””””””””””
“” Episode 12 loading …..
Ntuzacikwe
……….
“”
“”””””””””””””””” “””””””””””””””
Mermaid Ep 11
*Mermaids* Episode_11


text:
YASUWE 20
Ikigo cy’igihugu gushinzwe iteganya gihe, kuri uyu wa kane taliki ya 17 Ukwakira 2019, cyasohoye itangazo riburira abanyarwanda kubera imvura idasanzwe igiye kugwa mu minsi 2 iri imbere.
Iri tangazo riragira riti: kubera imvura idasanzwe izagwa mu bice byinshi by’igihugu cyane mu ntara y’Amajyepfo no mu majyepfo y’Uburengerazuba, iyi mvura iziyongera hagati y’italiki ya 18 na 19 Ukwakira 2019.
Uku kugwa kw’iyi mmvura idasanzwe, ngo kurimo guterwa n’ isangano ry’imiyaga n’ubuhehere bw’ umwuka byiganje mu kirere u Rwanda ruherereyemo.
Muri iyi mvura kandi hateganyijwe umuyaga uringaniye, uri hagati ya metero 5 na metero 10 ku isegonda (5-10m/sec), ariko ukaba wateza ingaruka zitandukanye cyane cyane mu ntara y’iburasirazuba.
Bitewe n’imvura izagwa mu minsi ikurikiranye, hateganyijwe kwiyongera kw’amazi mu gigugu hose by’umwihariko mu migezi, bikaba bishobora guteza izindi ngaruka. Ni muri urwo rwego Meteo Rwanda ikangurira abaturarwanda bose kwitwararika muri ibi bihe by’imvura idasanzwe kandi bagakurikiza inama zose n’amabwiriza bahabwa n’inzego zifite gukumira Ibiza mu nshingano zazo.